title: Unkarin protestit 2006

text: Iltaa kohden Budapestin keskustaan alkoi kerääntyä yhä enemmän ihmisiä, joista moni oli tulossa pääoppositiopuolue Fideszin järjestämään rauhanomaiseen mielenosoitukseen. Poliisi jatkoi kovien otteiden käyttämistä. Loukkaantuneiden siviilien joukossa oli myös Fideszin mielenosoituksesta palanneita sekä yksi Fideszin kansanedustaja. Illalla mielenosoittajien määrä väheni, ja kadulle jääneet mielenosoittajat aiheuttivat jonkin verran vahinkoa ja vastasivat poliisin hyökkäykseen rakentamalla kaduille barrikadeja ja heittämällä poliisia kivillä.


title: Unkarin protestit 2006

text: Pääoppositiopuolue Fidesz syytti hallitusta siitä, että poliisi oli käyttänyt asiattomia otteita mielenosoitusten hajottamisessa. Hallitus puolestaan syytti Fidesziä provosoinnista ja sälytti vastuun väkivaltaisuuksista Fideszille. Hallitus esitteli näkökantojaan väkivaltaisuuksien syistä myös maassa toimiville diplomaateille pääministerin viraston heille osoittamassa kirjeessä. Hallituslähteiden mukaan tällaiset lehdistö-, talous- ja poliittisia analyysejä ja hallituksen näkökantoja sisältävät kirjeet ovat muodostuneet Unkariksi käytännöksi. Fidesz piti kirjettä puolueellisena ja syytti hallitusta puoluepolitiikan sotkemisesta valtion harjoittamaan diplomatiaan.


title: Jakobiinikäki

text: Jakobiinikäki ("Oxylophus jacobinus" tai "Clamator jacobinus") on vanhalta nimeltään kirjokäki. Nykyisin nimeä kirjokäki käytetään kuitenkin "Cacomantis sonneratii"-lajista.


title: Jakobiinikäki

text: Linnun pituus on 33 cm. Puku on mustavalkoinen siten, että selkäpuoli, pää ja pyrstö ovat sinimustat ja alapuoli valkoinen. Tavataan myös mustia yksilöitä, joilla valkoista on vain läiskä siivessä. Päälaella on töyhtö.


title: Jakobiinikäki

text: Saharan eteläpuolinen Afrikka ja siitä itään aina Intiaan ja Myanmariin saakka. On tavattu Suomessa, mutta havainto on tulkittu tarhakarkulaiseksi, sillä pesimäalueellaan laji on lyhyen matkan muuttaja.


title: Jakobiinikäki

text: Pensaikot, kosteikot ja viljelysmaat.


title: Jakobiinikäki

text: Käet ovat loisia, ja niin myös jakobiinkäki. Se munii ainoan munansa tavallisesti pensastimalin (Turdoides) pesään.


title: Jakobiinikäki

text: Kovakuoriaiset ja muut hyönteiset.


title: Pop Show

text: Pop show on kokoelma-albumi, jolla esiintyvät Jorma Kääriäinen & Agents, Jussi & The Boys, Jussi & The Agents ja pelkkä The Boys. Albumi julkaistiin vuonna 2004.


title: Kontu (Kivennapa)

text: Kontu on Kivennavan pitäjään kuulunut kylä. Se sijaitsee Neuvostoliitolle vuonna 1944 luovutetulla alueella.


title: Kontu (Kivennapa)

text: Konnun kylän maat olivat Kivennavan Linnamäen pappilan maita ja alueella asuivat pappilan torpparit, jotka suorittivat päivätöitä pappilaan. Uuden torpparilain voimaan tultua 1923 Konnun kylän torpparit vapautuivat velvollisuuksistaan ja tämän jälkeen kylä vaurastui ja viljelyspinta-ala kasvoi. Kylässä toimi mylly, jonka yhteydessä oli pärehöylä.


title: Kontu (Kivennapa)

text: Kivennavan kirkonkylän hautausmaan tultua täyteen Konnun kylään, Konnuntienhaaraan perustettiin Kankaan hautausmaa, senaatin tehtyä asiasta päätöksen 27. heinäkuuta 1915 . Alueelta siirrettiin pois muutamia mökkejä uuden hautausmaan tieltä ja rakennettiin hautauskappeli, joka valmistui v. 1933. Kappelin alla oli ruumishuone ja kalustovaja. 30-luvulla hautausmaa kunnostettiin ja alueelta kaadettiin monikymmenvuotiset suuret kuuset, hautausmaalle tehtiin hiekoitetut käytävät ja moniväriset kukkaistutukset.


title: Cumbria

text: Cumbria on niin sanottu shire-kreivikunta Englannin luoteisnurkassa Skotlannin rajalla. Cumbria muodostuu kuudesta kunnasta ("districts") ja vuonna 2014 sen asukasluku oli noin 499 800 (arvio). Kunnat ovat Allerdale, Barrow-in-Furness, Carlisle, Copeland, Eden ja South Lakeland. Cumbrian kreivikunta perustettiin vuonna 1974.


title: Cumbria

text: Cumbria kuuluu luonnonkauneudestaan tunnettuun Englannin järvialueeseen, ja siellä on myös Englannin korkein paikka Scafell Pike (978 metriä). Lake Districtin kansallispuisto kattaa ison osan Cumbriaa. Cumbriassa puhuttiin enintään noin 1300-luvulle saakka kelttiläisiin kieliin kuuluvaa ja kymrille läheistä sukua olevaa kumbrin kieltä, josta on jäänteinä useita paikannimiä ja lainasanoja alueella nykyään puhuttavassa englannin kielen murteessa.


title: Scott Stevens

text: Ronald Scott Stevens (s. 1. huhtikuuta 1964, Kitchener, Ontario, Kanada) on entinen ammattilaisjääkiekkoilija ja nykyinen valmentaja.


title: Scott Stevens

text: Stevensin ura NHL-puolustajana kesti 22 kautta vuosina 1982–2004. Hän pelasi 8 kautta Washington Capitalsin ja yhden kauden St. Louis Bluesin riveissä ennen siirtoaan New Jersey Devilsiin, jossa hän pelasi 13 kautta ennen lopettamistaan. Stevens toimi joukkueensa kapteenina sekä Bluesissa että Devilsissä.


title: Scott Stevens

text: Devilsin kapteenina Stevens voitti Stanley Cupin kolmesti, vuosina 1995, 2000 ja 2003. Hänet nimettiin Hockey Hall of Fameen 12. marraskuuta 2007. Devils on jäädyttänyt hänen pelinumeronsa. Stevens on tunnettu yhtenä maailman parhaista taklaajista.


title: Karol Szymanowski

text: Karol Maciej Szymanowski (3. lokakuuta 1882 Tymoszówka, Kiovan kuvernementti, Venäjän keisarikunta – 29. maaliskuuta 1937 Lausanne, Sveitsi) oli puolalainen säveltäjä ja pianisti.


title: Karol Szymanowski

text: Szymanowski syntyi nykyisen Ukrainan alueella ja opiskeli Varsovassa sekä myöhemmin Berliinissä. Hän sai tuotantoonsa vaikutteita muiden muassa Frédéric Chopinilta, Richard Wagnerilta, Richard Straussilta, Johannes Brahmsilta ja Max Regeriltä. Ensimmäisen maailmansodan jälkeen Szymanowskista tuli sävellyksen professori Varsovan konservatoriossa.


title: Karol Szymanowski

text: Szymanowski sävelsi muun muassa neljä sinfoniaa, kaksi viulukonserttoa, kamarimusiikkia ja kaksi oopperaa.


title: Säännöllinen alkuluku

text: Matematiikassa säännöllinen alkuluku on tietyntyyppinen pariton alkuluku. Alkuluku "p" on säännöllinen, jos se ei jaa "p":nnen syklotomisen kunnan luokkalukua. Ensimmäiset säännölliset alkuluvut ovat:


title: Säännöllinen alkuluku

text: On otaksuttu, että säännöllisiä alkulukuja on äärettömän monta. Edelleen on otaksuttu, että "e" eli noin 61 % kaikista alkuluvuista on säännöllisiä. Tässä tiheydellä tarkoitetaan luonnollista tiheyttä.


title: Säännöllinen alkuluku

text: Säännölliset alkuluvut keksi Ernst Kummer, joka osoitti, että Fermat'n suuri lause on voimassa kaikille säännöllisille alkulukueksponenteille (ja siten myös niiden monikerroille).


title: Säännöllinen alkuluku

text: Yhtäpitävä määritelmä säännölliselle alkuluvulle on, että alkuluku "p" on säännöllinen, jos "p" ei jaa Bernoullin luvun "B" osoittajaa kun "k" = 2, 4, 6, …, "p" − 3.


title: Säännöllinen alkuluku

text: Pariton alkuluku, joka ei ole säännöllinen, on nimeltään epäsäännöllinen alkuluku. Luku "B", missä osoittaja on jaollinen "p":llä, on nimeltään "p":n epäsäännöllisyyden indeksi. Johan Jensen osoitti vuonna 1915, että on olemassa äärettömän monta epäsäännöllistä alkulukua. Näistä ensimmäiset ovat 37, 59, 67, 101, 103, 131 ja 149.


title: Shakin maailmanmestaruusottelu 2006

text: Shakin 48. maailmanmestaruusottelu järjestettiin 23. syyskuuta – 13. lokakuuta vuonna 2006 Kalmukian pääkaupungissa Elistassa. Ottelussa vastakkain pelasivat FIDE:n hallitseva maailmanmestari, bulgarialainen Veselin Topalov ja vuonna 1993 FIDE:stä eronneiden Garri Kasparovin ja Nigel Shortin perustaman mestaruusjärjestelmän hallitseva mestari, venäläinen Vladimir Kramnik. Ottelu koostui 12 pelistä, ja koska tilanne oli niiden jälkeen tasan 6–6, ratkaistiin mestaruus lyhyemmillä siirtoajoilla pelatuilla neljällä jatkopelillä, joissa Vladimir Kramnik varmisti mestaruuden itselleen tuloksella 8½–7½.


title: Shakin maailmanmestaruusottelu 2006

text: Kramnik voitti ottelun ensimmäisen pelin 75 siirron sekä kuuden ja puolen tunnin pelin jälkeen. Topalov, jonka tyyli on enemmän taktinen kuin asemallinen, painosti voimakkaasti, mutta teki pahan virheen pelin loppupuolella. Topalovilla oli tasa-asema läpi pelin ennen virhelaskelmaansa.


title: Shakin maailmanmestaruusottelu 2006

text: Kramnik voitti toisenkin pelin, tällä kertaa 63 siirrossa. Topalovilla oli mahdollisuus voittaa peli nopeasti 32:nnen siirron kohdalla pelaamalla 32.Txg4+!, mitä kumpikaan pelaajista ei huomannut pelin aikana. Epätarkkuuksien vuoksi Topalov kuitenkin hävisi pelin.


title: Shakin maailmanmestaruusottelu 2006

text: 28. syyskuuta Topalovin manageri Silvio Danailov valitti ottelun järjestäjille ja lehdistölle Kramnikin toistuvista kylpyhuonekäynneistä ensimmäisen neljän pelin aikana. Danailov huomautti, että toisin kuin muualla kylpyhuoneissa ei ollut videovalvontaa, ja piti Kramnikin käyntien tiheyttä ”outona, ellei jopa epäilyttävänä”. Hän uhkasi Topalovin luopuvan ottelusta, ellei asiaan puututtaisi.


title: Shakin maailmanmestaruusottelu 2006

text: FIDEn vetoomuslautakunta totesi, että Kramnikin kylpyhuoneessa käyntejä oli liioiteltu, mutta määräsi, että pelaajien omat kylpyhuoneet suljetaan ja avataan yhteinen käymälä, joka on vain pelaajien käytössä. Kramnikin manageri Carsten Hensel antoi julkisen lausunnon, jossa hän vaati pysyttävän ottelun alussa sovituissa säännöissä. Hän puolusti Kramnikin tiheitä kylpyhuonekäyntejä: ”Lepohuone on pieni ja Kramnik pitää käveleskelystä ottelun aikana. Siksi hän käyttää myös kylpyhuonetiloja. [– –] Lisäksi on todettava, että Kramnikin on juotava paljon vettä pelien aikana.” Hensel sanoi Kramnikin kieltäytyvän ottelun pelaamisesta niin kauan kuin FIDE ei kunnioita Kramnikin oikeuksia käyttää omaa kylpyhuonettansa silloin kun hän haluaa. Hän ilmaisi myös epäluottamuksensa vetoomuslautakuntaa kohtaan ja vaati sen jäsenten vaihtamista.


title: Shakin maailmanmestaruusottelu 2006

text: Ottelun järjestäjät pysyivät vetoomuslautakunnan päätöksessä, Kramnik kieltäytyi tulemasta pelaamaan viidettä peliä, ja niin ottelu merkittiin Topalovin voitoksi. Myöhemmin samana päivänä FIDEn presidentti Kirsan Iljumžinov vastasi Kramnikille luottavansa täysin vetoomuslautakunnan jäseniin ja heidän tekemäänsä päätökseen ja pyysi Kramnikia jatkamaan ottelua. 30. syyskuuta ilmoitettiin, että kuudetta peliä ei pelata suunnitelman mukaan, vaan seuraava peli olisi päivää myöhemmin. Saman päivän iltana osapuolien kanssa neuvotellut Kirsan Iljumžinov totesi heidän haluavan jatkaa peliä, mutta kylpyhuoneista ei ollut vielä päästy sopuun eikä myöskään siitä, jatketaanko tilanteesta 3-1 vai 3-2.


title: Shakin maailmanmestaruusottelu 2006

text: Vetoomuslautakunnan päätös todettiin virheelliseksi ja sen jäsenet vaihdettiin. Koska Kramnik ei kuitenkaan ollut tehnyt protestia kahden tunnin sisällä viidennen pelin päättymisestä, pelin tulos jäi voimaan ja ottelua jatkettiin tilanteesta 3-2.


title: Shakin maailmanmestaruusottelu 2006

text: Iljumžinov kertoi Juri Vasiljevin haastattelussa 3. lokakuuta 2006:


title: Shakin maailmanmestaruusottelu 2006

text: Englantilaisen suurmestari John Nunnin mukaan kylpyhuonekiistassa kyse oli siitä, että Topalovin joukkue päätti tehdä psykologisen hyökkäyksen vaikeassa pistetilanteessa.


title: Metyyliklooriasetaatti

text: Metyyliklooriasetaatin kemiallinen kaava on CHClO ja rakennekaava ClCHCOOCH. Metyyliklooriasetaatista käytetään myös nimityksiä "metyylimonoklooriasetaatti" ja "metyyli-alfa-klooriasetaatti". Metyyliklooriasetaatti on kloorietikkahapon (CHClO) metyyliesteri.


title: Metyyliklooriasetaatti

text: Metyyliklooriasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 108,53 g/mol, sulamispiste −32,1 °C, kiehumispiste 129,5 °C, suhteellinen tiheys 1,2 g/cm (vesi = 1,0 g/cm), liukoisuus veteen 5,2 g/100 ml 19,8 °C:n lämpötilassa, leimahduspiste 57 °C c.c. ja CAS-numero 96-34-4.


title: Metyyliklooriasetaatti

text: Katso myös etyyliklooriasetaatti.


title: Metyyliklooriasetaatti

text: Metyyliklooriasetaattia valmistetaan metanolin ja kloorietikkahapon tai klooriasetyylikloridin välisellä reaktiolla. Yhdistettä käytetään lähtöaineena valmistettaessa hyönteismyrkkyjä, hajusteita ja lääkkeitä. Metyyliklooriasetaatti reagoi muun muassa β-jononin kanssa Darzens-reaktiolla tuotteen, jota käytetään A-vitamiinin synteesissä.


title: Termosfääri

text: Termosfääri on ilmakehän kerros 100–500 kilometrin korkeudessa mesosfäärin ja eksosfäärin välissä. Termosfäärin alinta osaa kutsutaan ionosfääriksi; siellä aines on ionisoituneessa muodossa.


title: Termosfääri

text: Termosfäärissä esiintyy revontulia. Revontulet syntyvät ionosfäärissä, kun aurinkotuulen protonit ja elektronit törmäävät ilmakehän atomeihin ja molekyyleihin.


title: Termosfääri

text: Termosfääri suojaa Maapalloa gamma- ja röntgensäteilyltä, ja radioaallot heijastuvat termosfääristä.


title: Termosfääri

text: Termosfäärissä lämpötila nousee ylöspäin mentäessä Auringon hyvin lyhytaaltoisen ultraviolettisäteilyn seurauksena aina 2000 celsiusasteeseen saakka. Koska termosfäärin aine on äärimmäisen harvaa, korkealla lämpötilalla ei kuitenkaan ole juuri minkäänlaista lämmittävää vaikutusta. Termosfääri sisältää kerroksittain happi- ja typpiatomeja ja -molekyylejä, typpioksideja ja myös heliumia. Tuulia tai pystysuoria virtauksia ei esiinny.


title: Surkastuma

text: Surkastuma eli rudimentti on elin, joka on jäänyt tarpeettomaksi evoluution myötä. Sen alkuperäinen toiminnallinen tarkoitus heikkenee tai vaihtuu toiseksi. Surkastunut elin jää keskeneräiseksi ja toimimattomaksi eliön kasvun myötä.


title: Surkastuma

text: Ihmisen umpilisäke, karvoitus, viisaudenhampaat, vilkkuluomi ja häntänikamat ovat esimerkkejä surkastuneista elimistä. Esimerkiksi umpilisäkkeen koko on pienentynyt ja toiminto muuttunut sopeutuen ihmisen ruokavalion evolutiiviseen muutokseen herbivorista omnivoriksi.


title: Surkastuma

text: Ihmisillä on myös joitain tarpeettomiksi katsottuja refleksejä. Esimerkiksi ihon kananlihalle meno eli karvankohottajalihasten supistuminen on jäänne ajalta, jolloin ihmisillä vielä oli runsas karvapeite. Sen tarkoituksena on nostaa karvoitus pystyyn, joten uhattu eläin näyttää suuremmalta ja mahdollisesti pelottaa vihamielisen vastustajan pois. Nykyisin tämä ilmiö voidaan selvästi havaita esimerkiksi tarkkailemalla simpansseja tai pelästyneitä kissoja. Kylmissä olosuhteissa iho menee myös kananlihalle, jolloin karvoituksen sisään jäävä ilmakerros laajenee ja eristää turkillisen eläimen ympäröivästä kylmästä ilmasta. Tätä ei kuitenkaan pidetä jäänteenä, toisin kuin ihon kananlihalle menoa stressin alla.


title: Surkastuma

text: Uutena tietona 2016 mediassa kerrottiin, kuinka jotkin pitkään surkastumiksi kutsutut elimet ovatkin tarpeellisia, esimerkiksi umpilisäke on tärkeä suolistobakteereille ja häntäluu on lantioiden lihasten kiinnityskohta.


title: Devon

text: Devon on niin sanottu shire-kreivikunta Lounais-Englannissa. Sen länsipuolella on Cornwall, itäpuolella Dorset ja Somerset. Historiallisissa yhteyksissä kreivikunnasta käytetään edelleen sen vanhaa, nykyisin epävirallista nimeä Devonshire – esimerkiksi Cavendishin suvussa periytyvä arvonimi on Devonshiren herttua.


title: Devon

text: Devonissa on Englannin suosituin rantalomakohde, Torbay. Se sijaitsee Devonin itäosassa. Torbayn lahteen kuuluu kolme kaupunkia: Brixham, Painganton ja Torquay. Suosituin lomailupaikka on Torquay, ”Englannin Riviera”. Torquayn mikroilmastossa viihtyvät Uudesta-Seelannista tuodut palmumaiset liljapuut ("Cordyline australis").


title: Devon

text: Vuonna 2009 Devonissa oli 1 138 100 asukasta.


title: Devon

text: Devon oli yksi Britannian ensimmäisiä alueita, jotka asutettiin jääkauden jälkeen. Nimi Devon tulee alueella asuneista kelteistä, joita roomalaiset kutsuivat devoneiksi saavuttuaan seudulle noin vuonna 50. Devonista on louhittu muinaisajoista asti tinaa, kuparia ja muita metalleja.


title: Devon

text: Dorsetin ja Itä-Devonin rannikko on Unescon maailmanperintökohde.


title: Devon

text: Devonin hallintokaupunki on Exeter ja suurin kaupunki Plymouth. Devonissa on kuvattu monia brittiläisiä televisiosarjoja, kuten "Syteen ja saveen".


title: N-propyyliasetaatti

text: n-propyyliasetaatin kemiallinen kaava on CHO ja rakennekaava CHCOOCHCHCH. n-propyyliasetaatista käytetään myös nimityksiä "1-asetoksipropaani" ja "1-propyyliasetaatti".


title: N-propyyliasetaatti

text: n-propyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 102,13 g/mol, sulamispiste −92 °C, kiehumispiste 101,6 °C, suhteellinen tiheys 0,9 g/cm (vesi = 1,0 g/cm), liukoisuus veteen on kohtalainen, leimahduspiste 14 °C c.c., itsesyttymislämpötila 450 °C ja CAS-numero 109-60-4.


title: N-propyyliasetaatti

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: N-propyyliasetaatti

text: Katso myös n-propyyliasetaatin isomeerista muotoa isopropyyliasetaattia.


title: N-propyyliasetaatti

text: Propyyliasetaatin tärkein käyttökohde on toimia painomusteissa liuottimena. Se liuottaa hyvin erityisesti selluloosanitraattia, mutta myös eräitä muita polymeerejä, kuten kumeja. Yhdistettä voidaan käyttää myös hajusteissa.


title: Ymir (sarjakuvahahmo)

text: Ymir on Marvel-kustantamon luoma superroisto. Hahmo perustuu norjalaiseen, mytologiseen Ymiriin. Ymirin ensiesiintyminen tapahtui "Journey Into Mystery" -lehden numerossa 97. Hahmon loivat Stan Lee ja Jack Kirby.


title: Ymir (sarjakuvahahmo)

text: Ymir on vanhin ja kaikkein voimakkain huurrejättiläisistä. Olentojen suuri koko, kestävyys ja valtaisa voima on tehnyt niistä asgardilaisten pahimpia vihollisia jo vuosituhansien ajan.


title: Ymir (sarjakuvahahmo)

text: Ymir on koko rotunsa kantaisä. Hänen ulkomuotonsa poikkeaa kuitenkin suuresti nykyisistä huurrejättiläisistä, jotka muistuttavat enemmän suurta ihmistä. Ymir ja useat hänen rotunsa ensimmäisistä jäsenistä tunnettiin myös nimellä jääjättiläiset.


title: Ymir (sarjakuvahahmo)

text: Ymirin nykyiset vaiheet ja sijainti on tuntematon.


title: Ymir (sarjakuvahahmo)

text: Ymir on yli 300 metriä pitkä huurrejättiläinen ja valtavasti voimakkaampi kuin yksikään rotunsa toinen jäsen. Ymir nostaa yli 100 tonnia (joka on ylin voimaluokitus Marvel-universumissa). Ymir on myös hyvin pitkäikäinen, mahdollisesti kuolematon. Hänen kehonsa muistuttaa jäätä sen eri muodoissa ja ellei Ymir kykenisi luomaan hyvin valtavan kylmiä pakkasaaltoja itsestään, hän sulaisi korkeammissa lämpötiloissa.


title: Ymir (sarjakuvahahmo)

text: Ymirin keho on kuitenkin hyvin vastustuskykyinen haavoja vastaan ja vaikka hänen jäinen muotonsa murenisikin, Ymir kykenee tahtoessaan sulauttamaan ne takaisin itseensä. Ymir kykenee lisäksi ulottuvuuksienväliseen teleportaatioon.


title: Ymir (sarjakuvahahmo)

text: Ymir kylmettää jatkuvasti ruumiinsa ympärillä olevaa ilmaa ja kykenee luomaan ympärilleen pakkasaaltoja. Lisäksi hän kykenee tahtoessaan jäädyttämään mitä tahansa koskeekin, kuten elävää kudosta, materiaa tai jopa ilmaa. Tämän kyvyn tarkka alkuperä on hämärän peitossa, mutta sen arvellaan johtuvan magiasta. Myös Ymirin suosima taisteluase, valtava jäänuija saattaa olla Ymirin itse luoma.


title: Ymir (sarjakuvahahmo)

text: Ymir ei ole kovin älykäs (vaikka kykeneekin puhumaan) ja luottaa taisteluissa raakaan voimaansa. Taitava taistelija kykenee helposti hyödyntämään tätä.


title: Ymir (sarjakuvahahmo)

text: -pelissä Ymir on yksi pelin pomohahmoista.


title: Fanitaide

text: Fanitaide tarkoittaa taideteoksia, jotka perustuvat muiden luomiin hahmoihin tai tarinoihin. Lähteenä voidaan käyttää lähes mitä tahansa populaarikulttuurista lähdettä: esimerkiksi elokuvia, televisiosarjoja, sarjakuvia tai kirjallisuutta. Tekijät ovat yleensä alkuperäistuotteen faneja. Fanitaide on yleensä harrastelijoiden tekemää, eikä sitä käytetä kaupallisesti. Yleistä on kuitenkin taiteen julkaiseminen internetissä. Yleisiä fanitaiteen muotoja ovat piirrokset, maalaukset ja videotaide.


title: Fanitaide

text: Kulttuurintutkija Steve Bailey määrittää fanitaiteen sisältämään löyhästi lähes kaiken fanien tuottaman materiaalin. Hän jakaa fanitaiteen kolmeen ryhmään. Ensimmäisen ryhmän muodostaa konventionaalinen fanitaide, jollaista on esimerkiksi televisiosarjan näyttelijöistä piirretyt muotokuvat tai mahdollisimman paljon alkuperäistä jäljittelevät piirrossarjojen pohjalta tehdyt kuvat. Toisen ryhmän muodostaa symbioottinen fanitaide, jossa sarjasta omaksutaan lähtökohta uudelle luovalle työlle. Tällaista luovaa fanitoimintaa on esimerkiksi fan fictionin kirjoittaminen sekä fanisarjakuvien piirtäminen. Kolmantena fanitaiteen muotona Bailey pitää kriittistä ja neuvottelevaa fanikeskustelua, jossa sarjaa tai muuta lähdettä analysoidaan.


title: Fanitaide

text: Tiukemmin rajaten fanitaide sisältää kaiken kuvallisen itse tuotetun fanimateriaalin. Fanitaide julkaistaan nykyisin usein digitaalisessa muodossa ja se pannaan alttiiksi muiden fanien palautteelle. Fanitaide saattaa rikkoa kaupallisten tahojen tekijänoikeuksia.


title: Fanitaide

text: Fanitaidetta on vähän verrattuna fanituotosten kokonaismäärään. Eräs syy tähän on osaamisen ja resurssien puute. Keskiverto fan fiction-tarina saa osakseen enemmän lukijoita kuin keskiverto fanipiirros. Saavuttaakseen kunnioitusta fanitaiteilijana täytyy tekijän olla erittäin lahjakas ja kokenut piirtäjä tai kuvamanipuloija ja hänellä täytyy olla mahdollisuus ylläpitää galleriaa taiteestaan. Kun fanitaiteella on alun alkaen pienempi käyttäjäkunta kuin fan fictionilla, uusi innostunut piirtäjä ei saa välttämättä paljon katsojia tai lainkaan palautetta töistään.


title: Fanitaide

text: Fanitaiteella on sosiaalinen merkitys. Taide toimii faniryhmän näkyvänä tuotteena. Fanipiirroksia sekä esimerkiksi käyttäjäikoneita annetaan myös ryhmän sisällä lahjoiksi.


title: Fanitaide

text: Fanitaiteen valmistamisessa käytetään usein traditionaalisia valmistustapoja, kuten piirtämistä tai maalaamista. Fanitaiteen luonteeseen kuuluu kuitenkin vahvasti digitaalisuus. Perinteriset piirustukset skannataan nettijulkaisua varten, jolloin niiden käsittelyä voidaan jatkaa digitaalisesti.


title: Fanitaide

text: Valmistuksessa suosittuja tekniikoita on myös kuvien tekeminen kokonaan tietokoneavusteisesti. Suosittu fanipiirtämisen muoto on piirto- ja kuvankäsittelyohjelmien avulla valmistettavat piirrokset. Myös pelkkä valmiiden kuvien kuvankäsittely, kuten rajaaminen tai tekstin lisäämien kuvaan, voidaan tietyissä tapauksissa laskea fanitaiteeksi.


title: Fanitaide

text: Suurin osa fanipiirroksista voidaan katsoa julistetaiteenomaisiksi. Tällöin kuvan päällimmäisenä tarkoituksena on näyttää kauniilta ja mahdollisesti herättää tunteita katsojissa. Piirroksissa voidaan pyrkiä kohteen esittämiseen muotokuvanomaisesti tai kuin tarinan kuvituksena. Piirros voi olla myös esimerkiksi pilakuva tai pornokuva. Joskus julistetaiteessa piirtäjän ainoa motiivi voi olla hänen piirtäjänlahjojensa esittely.


title: Fanitaide

text: Fanisarjakuvassa kuvallisen ilmaisun lisäksi tarjotaan tarina, joka useimmiten poikkeaa alkuperäisen lähdemateriaalin tarinasta. Fanisarjakuva on Japanissa erittäin suosittu fanitaiteen laji ja animaatiosarjoihin perustuvia fanisarjakuvalehtiä eli "doujinsheja" tuotetaan puoliammattimaisesti ja myydään painettuina sarjakuvamessuilla ja erikoismyymälöissä.


title: Fanitaide

text: Fanit valmistavat paljon myös käyttötaidetta, kuten nettisivustojen kuvituksia, tietokoneen näytön taustakuvia sekä blogien käyttäjäikoneja eli avattaria. Käyttäjäikonien tarkoitus on kertoa kirjoittajan persoonasta sekä hänen faniutensa kohteista. Ikoneihin liittyy oma käyttökulttuurinsa. Niitä tehdään itse, pyydetään muilta tai lahjoitetaan, mutta niitä ei saisi koskaan ottaa ilman lupaa. Usein ikonien pohjana käytetään kuitenkin muualta netistä napattua materiaalia, joten toisen työn varastamisen ongelma on lähinnä ryhmän sisäinen. Esimerkiksi kuvan varastamista kuvapalveluista ei pidetä ongelmallisena, mutta valmiin ikonin ottaminen ilman lupaa on selvästi sääntöjen vastaista.


title: Fanitaide

text: Fanitaide saattaa loukata alkuperäistuotteen tekijöiden oikeuksia.


title: Propyleeniglykolimonometyylieetteriasetaatti

text: Propyleeniglykolimonometyylieetteriasetaatin kemiallinen kaava on CHO ja rakennekaava CHCH(OCOCH)CHOCH. Propyleeniglykolimonometyylieetteriasetaatista käytetään myös nimityksiä "2-metoksi-1-metyylietyyliasetaatti", "1,2-propaanidiolimonometyylieetteriasetaatti", "1-metoksi-2-propanoliasetaatti" ja "1-metoksi-2-asetoksipropaani".


text: Propyleeniglykolimonometyylieetteriasetaatti on normaaliolosuhteissa olomuodoltaan väritön, syttyvä, hygroskooppinen neste, jolla on tunnusomainen haju. Sen moolimassa on 132,2 g/mol, sulamispiste –87 °C, kiehumispiste 146 °C, suhteellinen tiheys 0,96 g/cm (vesi = 1,0 g/cm), liukoisuus veteen 19,8 g/100 ml, leimahduspiste 42 °C c.c., taitekerroin 1,401–1,403 ja CAS-numero 108-65-6.


title: Virhe (kokeellinen tiede)

text: Virhe merkitsee kokeellisissa tieteissä yleensä mittauksiin liittyvää virhearviota, joka kuvaa mittauksen tarkkuutta. "Mittausvirheet" voidaan jakaa kolmeen eri ryhmään: "karkea virhe", "systemaattinen virhe" ja "satunnainen virhe". Tässä artikkelissa tarkastelemme, kuinka virhe ilmoitetaan ja miten satunnaisen virheen osuus lasketaan.


title: Virhe (kokeellinen tiede)

text:
Satunnainen eli "tilastollinen" eli "statistinen" virhe on mittauksissa aina läsnä.
Satunnaisen virheen osuus alkaa näkyä, kun mittalaite on tarpeeksi tarkka. Esimerkiksi jos jousen venymää mittaa metrimitalla senttimetrin tarkkuudella on melko varmaa, että saa aina tulokseksi saman tuloksen. Kuitenkin, jos edelleen mittaa samaa venymää millimetrin kymmenesosan tarkkuudella, saa joka kerta hieman eri tuloksen. Yleensä mittaustulokset noudattavat normaalijakaumaa ja seuraavassa käsitellään tarkemmin tätä erikoistapausta. Kun sama mittaus toistetaan useamman kerran, saadaan otos, josta voidaan laskea otoskeskiarvo formula_1, otoshajonta formula_2 ja keskiarvon keskivirhe formula_3.


title: Virhe (kokeellinen tiede)

text: Otoshajonta formula_4 kertoo mille välille formula_5 seuraava mittauspiste noin 68 %:n (niin sanottu "1 sigma"-todennäköisyys) todennäköisyydellä osuu. Keskiarvon keskivirhe formula_3 kertoo mille välille formula_7 seuraavan otoksen otoskeskiarvo noin 68 %:n todennäköisyydellä osuu. Näin ollen keskiarvoa ilmoitettaessa tulee käyttää keskiarvon keskivirhettä ellei jakauman hajonta ole itsessään kiinnostava.


title: Virhe (kokeellinen tiede)

text: Otoskeskiarvo lasketaan formula_8:stä havainnosta formula_9:


title: Virhe (kokeellinen tiede)

text: otoshajonta


title: Virhe (kokeellinen tiede)

text: ja keskiarvon keskivirhe


title: Virhe (kokeellinen tiede)

text: Tieteellisessä julkaisussa jokaiselle tulokselle tulisi ilmoittaa virhe, jotta tuloksia, eri mittausmenetelmiä ja niiden tarkkuuksia voidaan vertailla keskenään. Kokeen ja teorian vertailu myös edellyttää tarkkaa tietoa siitä, millä välillä tulos kokeen mukaan on ehdottomasti (esimerkiksi 95 %:n tarkkuudella, niin sanottu "kaksi sigma"-todennäköisyys), jotta teorioita voidaan parantaa ja niiden puutteet havaita. Virheiden ilmoittamisen käytäntö on hyvin kirjava ja siksi lukijalle saattaa jäädä epäselväksi onko ilmoitettu virhe jakauman hajonta, keskiarvon keskivirhe, mittarin lukematarkkuus vai kenties niin sanottu "maksimivirhe" eli suurin mahdollinen poikkeama tuloksesta. Tämä tulisi aina selkeästi ilmoittaa.


title: Virhe (kokeellinen tiede)

text:
Virheen merkkinä käytetään yleensä symbolia formula_13 tai formula_14.
Absoluuttinen virhe kirjoitetaan suureen yhteyteen käyttämällä formula_15-merkkiä. Esimerkiksi suureen formula_16 virhe merkitään formula_17, ja kun tulos ilmoitetaan, se kirjoitetaan formula_18. Tällä tavoin ilmoitetaan suureen "virherajat". Toisin sanoen, jos virhe on keskiarvon keskivirhe, on noin 68 %:n todennäköisyys, että uuden mittaussarjan keskiarvo antaa tuloksen väliltä formula_19 ja formula_20. Jos halutaan antaa tarkemmat virherajat, voidaan ilmoittaa, millä todennäköisyydellä, joka on suurempi kuin tämä niin sanottu formula_21-todennäköisyys (noin 68 %), tulos on tällä välillä.


title: Virhe (kokeellinen tiede)

text: Joskus virhe ilmoitetaan suluissa tuloksen perässä. Erityisesti taulukoissa tällainen tapa on yleinen tilan säästämiseksi. Esimerkiksi Planckin pituus saatetaan ilmoittaa formula_22, missä virhe on siis formula_23.


title: Virhe (kokeellinen tiede)

text: "Suhteellinen virhe" formula_24 on toinen tapa ilmoittaa virhe ja yleensä se annetaan prosenteissa eli kerrotaan sadalla.


title: Virhe (kokeellinen tiede)

text: Jännite vastuksen yli mitattiin kuusi kertaa volttimittarilla. Mittarin lukematarkkuus oli formula_25. Mittaustuloksiksi saatiin formula_26, formula_27, formula_28, formula_29, formula_30 ja formula_27. Mittausten päätyttyä huomattiin heti, että yksi arvoista oli hyvin paljon suurempi kuin muut ja pääteltiin, että mittauksen yhteydessä on täytynyt sattua "karkea virhe", joten mittaustulos formula_30 hylättiin.


title: Virhe (kokeellinen tiede)

text: Hyväksyttyjen mittaustulosten keskiarvoksi saadaan formula_33 ja sen keskiarvon keskivirheeksi formula_34. Absoluuttinen virhe ilmoitetaan aina pyöristettynä eli formula_35. Toisin sanoen on 68 %:n todennäköisyys sille, että otoksen keskiarvo olisi välillä formula_36 ja formula_37, jos se toistettaisiin.


title: Virhe (kokeellinen tiede)

text: Suhteellinen virhe on formula_38. Tällä kertaa toistomittauksen virhe oli suurempi kuin mittarin lukematarkkuus, joten on perusteltua ilmoittaa toistomittauksesta saatu virhe. Jos toistomittauksen virhe olisi ollut pienempi kuin mittarin lukematarkkuus, olisi lukematarkkuus kenties kuvannut virhettä paremmin. Kuvittele esimerkiksi tilanne, jossa saataisiin joka mittauksesta sama tulos. Tällöin keskiarvon keskivirhe on nolla, vaikka lukematarkkuuden äärellisyydestä johtuen virhe ei tietenkään ole koskaan nolla.


title: Välitunti

text: Välitunti on kouluissa oppituntien välissä vietettävä tauko.


title: Välitunti

text: Suomessa välitunti kestää tavallisesti 15 minuuttia, mutta ruokavälitunti kestää yleensä vähintään 30 minuuttia. Välitunnin alkamisen ja päättymisen ilmaisee yleensä soiva kello. Ylemmillä kouluasteilla välitunteja voi olla kaksoistuntien väleissä.


title: Välitunti

text: Välituntien aikana vaihdetaan tarpeen mukaan luokkaa, ja lisäksi välitunteja käytetään siirtymiseen oman koulualueen ulkopuolella olevaan erikoisluokkaan tai liikuntatuntien pitopaikkaan. Yleisenä käytäntönä on päivittäin tietty välitunti niin sanottu ulkovälitunti, jolloin oppilaiden tulee olla ulkona koulun alueella.


title: Välitunti

text: Oppilaat ovat välitunnilla koulun vastuulla. Välituntia valvoo välituntivalvoja, joka on yksi tai useampia koulun opettajista tai muusta henkilökunnasta. Peruskoulussa oppilaat eivät yleensä saa poistua välitunneilla koulun alueelta ilman opettajien lupaa. Välituntivalvonnan tarkoituksena on muun muassa ehkäistä koulukiusaamista ja muuta koulun järjestyssääntöjen vastaista toimintaa.


title: Välitunti

text: Välituntien aikana oppilaat voivat viettää aikaansa koulukavereidensa kanssa sekä muun muassa liikkua, pelata ja leikkiä.


title: Välitunti

text: Välitunti on mainittu perusopetuksen opetussuunnitelman perusteissa. Niiden mukaan välituntien tulisi tarjota oppilaalle virkistystä, vaihtelua ja tukea oppilaiden tervettä kehitystä, sosiaalisia suhteita ja opiskelussa jaksamista. Eräät tutkijat ovat esittäneet, että suomalainen välitunti voi osaltaan selittää suomalaisten oppilaiden hyviä oppimistuloksia kansainvälisissä vertailuissa.


title: Jack Shephard

text: Jack Shephard on kuvitteellinen hahmo yhdysvaltalaisessa televisiosarjassa "Lost", jossa hahmoa näyttelee Matthew Fox. Jack on lentokoneonnettomuudesta selvinneiden johtaja, John Locken vastakohta sekä Kate Austenin ja Juliet Burken ihastuksen kohde, ja yksi sarjan päähenkilöistä. Hän on myös toisen onnettomuudesta selviytyneen, Claire Littletonin velipuoli.


title: Jack Shephard

text: Jack syntyi varakkaaseen perheeseen ja valmistui isänsä jalanjälkiä seuraten kirurgiksi vuotta luokkalaisiaan aikaisemmin. Jack kuitenkin alkaa vieraantua isästään, tämän väittäessä ettei Jackilla ole kanttia olla sankari. Uransa alussa St. Sebastianin sairaalassa Jack operoi nuorta tyttöä ja vahingoittaa vahingossa tämän selkäydinhermostoa. Paniikin yli päästyään Jack pystyy suorittamaan leikkauksen loppuun ja korjaamaan vahinkonsa. Leikkauksen jälkeen Jack kohtaa Jacobin.


title: Jack Shephard

text: Vuonna 2001 Jack operoi auto-onnettomuuteen joutuneen Sarahin. Puhuessaan Sarahin kanssa ennen leikkausta, Jack vannoo parantavansa tämän, vaikka näyttääkin siltä, että Sarah on pysyvästi halvaantunut. Leikkauksen jälkeen Jack luulee Sarahin jääneen halvaantuneeksi ja onkin ihmeissään, kun tämä pystyy liikuttamaan varpaitaan. Pari menee naimisiin vuoden 2003 alussa, mutta avioliitto rakoilee ja Sarah pettää Jackia joulukuussa 2003. Pari eroaa ja Jack saa pakkomielteen saada selville kuka Sarahin rakastaja on, syyttäen jopa asiasta omaa isäänsä. Jack joutuu putkaan hyökättyään isänsä kimppuun, jolloin Sarah maksaa tämän takuut.


title: Jack Shephard

text:
Jack lähtee kuukausien lomalle Phuketiin, Thaimaahan ja sekaantuu romanttisesti Acharaan, salamyhkäiseen tatuoijaan, jolla on kyky nähdä henkilön todellinen lahja. Achara sanoo Jackille: ”Olet johtaja ja suuri mies, mutta se – se tekee sinut yksinäiseksi ja pelokkaaksi ja vihaiseksi.” Jack haluaa tatuoinnin kuvauksestaan, johon Achara suostuu vastentahtoisesti, jonka jälkeen Jack joutuu paikallisten
pahoinpitelemäksi. Heinäkuussa 2004 Jack auttaa isäänsä leikkauksessa; isä on kuitenkin humalassa ja aiheuttanut suuria vahinkoja raskaana olevalle naiselle ja tämän syntymättömälle lapselle. Jack paljastaa isänsä kroonisena alkoholistina ja täten lopettaa oman isänsä uran. Syyskuussa 2004 Jackin äiti, Margo käskee Jackia etsimään isäänsä, joka on matkustanut Australiaan. Sydneyssä Jack saa tietää isänsä kuolleen sydänkohtaukseen. Jack menee Oceanicin lennolle 815, jonka määränpää on Los Angeles syyskuun 22. päivänä vuonna 2004, mukanaan isänsä ruumis.


title: Jack Shephard

text: Saarella Jack ottaa roolin 47 selviytyjän johtajana, neuvoen toisia auttamaan loukkaantuneita ja käyttäen lääkäritaustaansa haavoittuneiden auttamiseen. Selviytyjät pitävät lähes välittömästi Jackia johatjanaan; Jack on kuitenkin itse vastentahtoinen ottamaan roolin johtajana vastaan ja toistaakin isänsä lausetaa ettei hänellä ”ole kanttia”. Väsyttyään haavoittuneiden hoitamisesta, yritettyään pelastaa hukkuvan selviytyjän ja univajeesta kärsiessään Jack alkaa nähdä hallusinaatioita kuolleesta isästään. Pian Jack löytääkin isänsä arkun, joka kuitenkin paljastuu tyhjäksi. Juteltuaan Locken kanssa viidakossa Jack palaa rannalle ja kertoo muille selviytyjille löytämistään luolista; yhdestä häneen puheensa osasta - ”yhdessä elää, yksi kuolee” - tulee mantra sekä Jackille että muille selviytyjille. Näkyvyytensä vuoksi Jackin ja useiden muiden selviytyneiden välille muodostuu siteitä, joista huomattavimpia ovat kiinnostus Katea kohti, Hurleyn apuruus sekä kunnioitus entistä armeijan kiduttajaa, Sayidia kohtaan.


title: Jack Shephard

text: Jackin jännite muista huolehtimiseen kasvaa kun selviytyjiä uhkaa saaren alkuperäisasukkaat, joita he kutsuvat Toisiksi. Toinen nimeltään Ethan soluttautuu selviytyjien joukkoon, tappaa yhden sekä kidnappaa raskaana olevan Clairen ja Charlien, jotka kuitenkin saadaan elossa takaisin selviytyneiden joukkoon. Muutamia viikkoja myöhemmin Rousseau, nainen jota Toiset terrorisoivat 16 vuotta aikaisemmin, saapuu rannalle kertomaan Toisten olevan tulossa.


title: Jack Shephard

text: Seikkailunhaluinen Locke, jonka viidakon tutkinnat ja valheet johtivat Boonen kuolemaan alkaa uhata Jackin johtajuutta. Kadottuaan tuotuaan ensin kriittisesti haavoittuneen Boonen Jackin luo, Locke palaa vasta tämän hautajaisiin, jolloin Jack hyökkää julkisesti tämän kimppuun. Locke vie Jackin löytämänsä luukun luo, jota hän ei ole saanut murrettua. Locke ehdottaa, että selviytyjät voisivat piiloutua luukkuun mikäli Rousseaun varoittamat Toiset tosiaan aikovat hyökätä. Rousseau johdattaa Jackin, Locken ja muut viidakkoon ja sen osaan nimeltä ”Pimeä vyöhyke”, jossa sijaitsee vanha orjalaiva nimeltään Black Rock. Oudosti keskelle saarta haaksirikkoutuneen laivan lasti sisältää dynamiittia. Paluumatkalla Jack kohtaa saarella usein kuullun hirviön, joka paljastuu suureksi savupilariksi.


title: Jack Shephard

text: Jack astuu luukun sisään Katen ja Locken perässä marraskuun neljännen päivän iltana, jolloin selviytyjät ovat viettäneet saarella 44 päivää ja jolloin viisi selviytyjistä on kuollut onnettomuuden jälkeen.


title: Jack Shephard

text: Luukku osoittautuu tiederyhmän taustatutkimusasemaksi nimeltään , jonka sen rakentanut Dharma on hylännyt 1980-luvulla. Jack ja Locke löytävät asemalta Desmondin, miehen joka elää asemalla ja syöttää siellä olevaan tietokoneeseen tiettyä numerosarjaa joka 108. minuutti. Asemalta selviytyjät löytävät myös muun muassa sähkön, juoksevan veden, vinyylisoittimen, kuntoilulaitteita ja aseita. Jack on vastentahtoinen uskomaan numeroiden kohtaloon ja asema lisääkin jännitettä, joka johtaa useisiin yhteenottoihin Jackin ja Locken välillä, Locken kuvatessa Jackia ”tieteen mieheksi” ja itseään ”uskon mieheksi” ().


title: Jack Shephard

text: Myöhemmin Michael, jonka pojan Waltin Toiset ovat kaapanneet, lukitsee Jackin ja Locken luukun asevarastoon ja lähtee etsimään poikaansa. Viikkoa myöhemmin Rousseau saa kiinni miehen, jonka hän uskoo olevan yksi Toisista; Benjamin Linusin. Sayid kuulustelee miestä, joka valehtelee ja väittää olevansa kuumailmapallolla saarelle haaksirikkoutunut mies nimeltään Henry Gale. Michael palaa, vapauttaa Benin ja tappaa kaksi selviytyjää lavastaen Benin syylliseksi ampumalla itseään käteen. Michael värvää Jackin ja muutaman muun pelastustehtävään Toisten leiriin, mutta johtaakin heidät ansaan osana Toisten kanssa solmimaansa sopimusta. 27. marraskuuta selviytyjät ovat olleet saarella yli 2 kuukautta tai 67 päivää Toisten ottaessa Jackin, Katen ja Sawyerin vangeiksi.


title: Jack Shephard

text: Jack vangitaan viikon ajaksi vedenalaiselle , joka sijaitsee pienellä saarella pääsaaren lähettyvillä. Katea ja Sawyeria taas pidetään vankina häkeissä aseman ulkopuolella. Ben paljastaa tarvitsevansa Jackin lääkärintaitoja selkärangassaan olevan kasvaimen poistoon. Jack ei kuitenkaan halua tehdä yhteistyötä vihollisensa kanssa, kunnes saa tietää Katen ja Sawyerin harrastaneen seksiä häkeissä, jolloin Jack vaatii itselleen kyytiä pois saarelta. Leikkauksen aikana Jack viiltää tahallisesti Benin munuaista pitäen tätä samalla panttivankina. Kate ja Sawyer päästetään vapaiksi. Toiset vievät Jackin heidän kotiinsa parakeille, jossa Jack ystävystyy erityisesti Juliet-nimisen naisen kanssa. Kate ja Sayid saapuvat parakeille pelastaakseen Jackin, ja samaan aikaan Locke räjäyttää sukellusveneen, jonka avulla Jackin oli tarkoitus päästä pois saarelta. Toiset hylkäävät parakit Locken kanssa, jättäen Jackin, Julietin, Katen ja Sayidin jälkeensä.


title: Jack Shephard

text: Palatessaan rannalle selviytyjät ovat turhautuneita johtajaansa epäillessään Julietin olevan vieläkin Toisten leivissä. Juliet paljastaa Toisten suunnitelman Jackille, jonka yksi osa on kidnapata kaikki raskaana olevat naiset. Samaan aikaan Naomi saapuu saarelle laskuvarjolla. Jack ja Rousseau johtavat selviytyjät saaren radiotornille saadakseen yhteyden Naomin laivaan, Sayidin, Jinin ja Bernardin jäädessä rannalle tappamaan Toiset. Kolme Toisten jäsentä selviytyvät räjähdyksestä ja ovat ylivoimaisia. Ben kertoo Jackille että lautan ihmiset tulivat saarelle tappaakseen kaikki saarella olevat ja että Toiset ovat ottaneet Sayidin, Jinin ja Bernardin vangeiksi ja tappavat heidät, jos Jack jatkaa matkaansa radiotornille. Jack jatkaa patikointia, ottaen Benin panttivangiksi ja uskoen Sayidin, Jinin ja Bernardin olevan kuolleta. Sawyer, Hurley ja Juliet ovat kuitenkin palanneet leiriin, tappaneet Toiset ja pelastaneet Sayidin, Jinin ja Bernardin. Selviytyjät saapuvat radiotornille, mutta Locke haavoittaa Naomia tappavasti ja uhkaa ampua Jackin, varoittaen tätä soittamasta lautalle väittäen etteivät lautalla olevat aio pelastaa heitä. Jack kuitenkin soittaa lautalle, minkä vuoksi selviytyjät jakaantuvat kahteen ryhmään saatuaan selville ettei Naomi puhunut aivan totta. 21. joulukuuta selviytyjät viettävät saarella 91. päiväänsä, ja Locke vie ryhmänsä asumaan parakeille suurimman osan selviytyjistä palatessa rannalle odottamaan pelastajia.


title: Jack Shephard

text: Jack saa tietää, että entinen Toisten johtaja ja Desmondin tyttöystävän isä, Charles Widmore lähetti lautan hakeakseen Benin pois saarelta. Lautan helikopterikuljettaja Frank lennättää kolme tutkimusryhmän jäsentä saarelle etsimään Beniä; tutkimusryhmä on kuitenkin kiinnostuneempi saaren kokeista kuin Benin kiinniottamisesta. Lähes viikkoa myöhemmin kuusijäseninen ryhmä Kahana-lautalta hyökkää parakeille, räjäyttäen talon, tappaen kuusi ja aikoen tuhota saaren vietyään Benin pois. Satelliittipuhelimesta saatujen ohjeiden avulla jack matkaa , jossa Locke käskee Jackia valehtelemaan saaresta, suojellakseen sitä jos Jack pääsee pois saarelta. Jack pääsee helikopteriin, joka kuljettaa ryhmän selviytyjiä pois saarelta lautalle. Lautalle heille selviää, että lautta on täynnä muutaman minuutin kuluttua laukeavia räjähteitä. Jack, Kate, Hurley, Sayid, Sun, Desmond, Frank ja Aaron katsovat kauhuissaan helikopterista kuinka lautta räjähtää, tappaen kaikki. Minuutteja myöhemmin, matkallaan takaisin saarelle, saari kirjaimellisesti katoaa helikopterissa olleiden silmien edessä. Kopteri tekee pakkolaskun veteen polttoaineen loputtua. Desmondin tyttöystävän, Penelope Widmoren pelastuslaivan saapuessa Jack käskee kaikkien valehtelevan lennon 815 pakkolaskusta, juuri niin kuin Locke tätä käski. He viettävät laivalla viikon ennen kuin selviytyneet suuntaavat kohti lähellä olevaa asutettua saarta 7. tammikuuta 2005 vietettyään yhteensä 108 päivää poissa kotoa.


title: Jack Shephard

text: Lehdistötilaisuudessa Jack valehtelee lentoturmasta ja sanoo vain kahdeksan henkilön selvinneen onnettomuudesta. Jack sanoo Boonen ja Libbyn olleen kaksi muuta selviytynyttä ja heidän kuolleen myöhemmin saarella. Muistotilaisuudessa Clairen äiti kertoo Jackille Christian Shephardin olleen Clairen isä ja Clairen olevan Jackin sisarpuoli. Jack ei uskalla tavata Aaronia, kunnes lopulta suostuu yhdessä Katen kanssa kasvattamaan hänet.


title: Jack Shephard

text: Jonkin aikaa myöhemmin Jack sekoittaa drinkkiä asunnossaan ja huomaa takaa-ajon televisiossa. Jack tajuaa Hurleyn olevan pakenija. Myöhemmin Jack vierailee mielisairaalassa tapaamassa Hurleyta. Hurley pyytää Jackiltä anteeksi sitä, että lähti Locken mukaan ja kysyy Jackiltä pitäisikö heidän palata saarelle. Jack vastaa vihaisesti ”ei ikinä”.


title: Jack Shephard

text: Jack aloittaa suhteen Katen kanssa ja kosii tätä. Hurley välittää myöhemmin Jackille Charlien viestin, jonka mukaan Jackin ei kuulu kasvattaa Aaronia. Jack alkaa nähdä näkyjä isästään ja pyytää lääkäriltään samoja lääkkeitä, joita Hurley käyttää. Huomattuaan Katen puhuvan puhelimessa jostakin asiasta, Jack ottaa lääkkeitä alkoholin kanssa. Illalla Jack saa tietää tivattuaan asiaa Kateltä Sawyerin palveluksesta. Riideltyään Aaronista Jack vahingossa paljastaa Aaronin kuullen ettei Kate ole sukua hänelle, jolloin Jack lähtee pois.


title: Jack Shephard

text: Kolme vuotta myöhemmin Jack yrittää itsemurhaa kuultuaan Locken kuolemasta, mutta yritys epäonnistuu. Jack tapaa Katen ja kertoo hänelle että heidän on palattava saarelle. Kate kieltäytyy ja lähtee pois. Jack ajaa ruumishuoneelle, jossa Locken ruumista säilytetään. Jack kohtaa Benin, joka sanoo että ainoa keino palata saarelle on saada kaikki saarelta lähteneet, mukaan mukaan lukien Locken ruumis.


title: Jack Shephard

text: Jack yrittää saada Benin avulla Oceanicin kuutoset takaisin saarelle. Kun Sayid haavoittuu tappelussa Widmoren miehiä vastaan, Hurley käskee isäänsä viemään Sayid Jackin luo. Jack löytää Sayidin hyökkääjän taskusta Katen osoitteen ja lähtee varoittamaan häntä vaarasta. Kate ja Jack seuraavat lakimiestä, joka menee Clairen äidin luo. Katen helpotukseksi Jack saa tietää, ettei Clairen äiti tiedä Aaronista. Jack ja Kate ajavat satamalle, tavaten Benin ja Sayidin. Jack saa kauhukseen tietää Benin lähettäneen Dan Nortonin hakemaan verinäytettä Katelta. Jack yrittää vakuuttaa syyttömyyttään, mutta Sayid raivostuu ja varoittaa Jackiä tulemasta enää hänen lähelleen.


title: Jack Shephard

text: Kun Sun yrittää ampua Benin, tämä näyttää Sunille Jinin sormuksen todistaakseen Jinin olevan elossa. Ben vie Jackin ja Sunin , jossa he kohtaavat Eloise Hawkingsin. Hän kertoo Jackille Locken itsemurhasta, ja että saari tulisi herättämään Locken henkiin samalla tavalla kuin Jackin isän. Hän käskee Jackin antaa Lockelle jotakin Jackin isälle kuulunutta, joka ei merkitse Jackille mitään. Palattuaan kotiin Jack huomaa Katen asunnossaan. Kate sanoo olevansa valmis palaamaan Jackin kanssa saarelle, sillä ehdolla ettei Jack mainitse Aaronia enää sanallakaan. Jack on mukana Ajira Airwaysin lennolla, joka putoaa saarelle oudon välähdyksen jälkeen.


title: Jack Shephard

text: Jack herää viidakosta ja pelastaa Hurleyn sekä Katen lähistöltä. Jin löytää kolmikon ja vie heidät Sawyerin luo. Sawyer kertoo heidän olevan vuodessa 1977 ja heidän liittyneen Dharma-ryhmään kolme vuotta aikaisemmin. Sawyer järjestää Jackille, Hurleylle ja Katelle töitä Dharma Initiativesta; Jack palkataan huoltomieheksi, Hurley kokiksi ja Kate mekaanikoksi. Jack saa myöhemmin tietää Sawyerin ja Julietin suhteesta. Sayidin ammuttua nuorta Beniä, Jack kieltäytyy auttamasta häntä kostaakseen sen, mitä Ben teki Katelle. Kate ja Sawyer vievät Benin Toisille, ja Richard vie Benin Temppelille.


title: Jack Shephard

text: Faradayn palattua saarelle, hän kertoo suunnitelmastaan räjäyttää saarelle haudattu vetypommi tulevan Joutsen-aseman alla neutraloidakseen energian, joka aiheutti lentoturman. Jack uskoo tämän olevan kohtalonsa saarella ja hän lähtee Katen kanssa toteuttamaan suunnitelmaa. Saavuttuaan Toisten leiriin, Eloise ampuu Danielin, mutta ehtii vakuuttua tämän puheista ja lupaa auttaa Jackia räjäyttämään pommin. Eloisen ja Richardin avulla he löytävät pommin ja irrottavat siitä osan.


title: Jack Shephard

text: Kohdattuaan Sawyerin Jack kertoo hänelle motiiveistaan muuttaa historiaa, paljastaen yhdeksi syyksi aikeen saada Kate takaisin. Sawyer ja Jack aloittavat nyrkkitappelun, jonka Juliet keskeyttää sanoen olevan samaa mieltä Jackin kanssa. Heidän avullaan Jack onnistuu pudottamaan pommin kuoppaan johon Joutsen-rakennetaan, mutta pommi ei räjähdä. Jack joutuu pakenemaan muiden kanssa, mutta Juliet imeytyy kuoppaan ja loukkaantuu vakavasti. Juliet hakkaa kivellä pommia, kunnes se räjähtää. Eloise sanoi Desmondille, että universumi tulisi korjaamaan virheensä eikä mennyttä voi muuttaa.


title: Jack Shephard

text: Jackin havahduttua hän suomaa siirtyneensä muiden kanssa vuoteen 2007. Sawyer hyökkää hänen kimppuunsa sanoen Julietin kuolleen turhaan. He löytävät Julietin Joutsen-aseman jäännöksistä, mutta Juliet kuolee Sawyerin käsivarsille. Jack lähtee yhdessä Jinin, Hurleyn ja Katen kanssa viemään haavoittunutta Sayidia parannettavaksi Temppelille. Heidät vangitaan ja Dogen määrää heidät ammuttavaksi, mutta Hurley estää sen sanomalla Jacobin lähettäneen heidät. Toiset vievät Sayidin altaalle ja hukuttavat hänet. Sayidin havahduttua myöhemmin Dogen käskee antaa pillerin Sayidille, joka ”puhdistaisi” hänet. Jack ei usko häntä ja nielee pillerin itse, mutta Dogen saa heimlichin otteella pillerin pois Jackin suusta sanoen sen olleen myrkkyä. Dogen kertoo Sayidista tihkuvan pahuutta, ja että samoin tapahtui Jackin siskollekin. Myöhemmin Jack lähtee Hurleyn kanssa majakalle, jonne Jacob neuvoi Hurleyn. Jackin huomattua Jacobin tarkkailleen heitä ennen saaren tapahtumia peileistä, joissa on numeroita. Jack vaatii Hurleylta selitystä ja hajottaa peilit.


title: Jack Shephard

text: Myöhemmin Jackin ja Hurleyn suunnatessa Temppelille he kohtaavat Richardin, joka johdattaa heidät Black Rockille ja sanoo aikovansa räjäyttää itsensä ja pyytää Jackin apua. Jack vakuuttaa, että heillä on tarkoitus olla saarella, koska Jacob halusi heidät tänne. Heidän palattua rannalle, he kohtaavat ystävänsä ja Ilanan. Ilana selittää heille heidän olevan Jacobin kandidaatteja. Jack suostuu Ilanan suunnitelmaan tuhota Ajiran lentokone, estääkseen Musta-asuista miestä pakenemasta saarelta. Hurley kuitenkin räjäyttää Black Rockin dynamiitit estääkseen heitä. Jack suuntaa Hurleyn ryhmän kanssa Musta-asuisen miehen leiriin, jossa he kohtaavat Clairen, Katen, Sawyerin ja Sayidin. Mies keskustelee Jackin kanssa, kunnes Claire keskeyttää heidät. Myöhemmin Jack avustaa Sawyeria karkaamaan veneellä Hydra-saarelle ystävineen, mutta päättää itse palata pääsaarelle. Jack selviyty täpärästi Widmoren pommitettua Musta-asuisen miehen ryhmää tykistötulella. Jack ja Sayid pelastavat ystävänsä häkeistä ja suuntaavat lentokoneelle. Mies sanoo heille koneen olevan viritetty räjähteillä, ja että heidän täytyy paeta sukellusveneellä.


title: Jack Shephard

text: Jack pettää Musta-asuisen miehen työntämällä hänet veteen ja joutuu jättämään Clairen rannalle. Jack huomaa Miehen asettaneen räjähteen reppuunsa. Jack selittää heille, ettei pommi räjähdä jos he eivät koske siihen viitaten aiempaan kokemukseensa Richardin kanssa. Sawyer ei usko häntä ja aktivoi pommin, mikä tappaa Sayidin. Sukellusvene uppoaa Jin ja Sun mukanaan, mutta Jack ja muut pelastuvat. He surevat ystäviensä kuolemaa ja suuntaavat kaivolle, jonne Desmond vangittiin. Matkalla he kohtaavat Jacobin hengen, joka kertoo heille totuuden kaikesta ja siitä, miksi hän valitsi heidät kandidaateikseen. Jack päättää ottaa työn vastaan saaren uutena suojelijana ja Jacob tekee Jackistä kuolemattoman. Jacob kertoi Jackille Lähteen sijainnin ja että Jackin on suojeltava sitä Musta-asuiselta mieheltä.


title: Jack Shephard

text: Matkalla Lähteelle Jackin ryhmä kohtaa Desmondin ja Musta-asuisen miehen. Jack uskoo Desmondin olevan ase Musta-asuista miestä vastaan, ja päättää auttaa Miestä laskemaan hänet saaren sydämeen. Desmond poistaa kivipilarin valon lähteestä, mikä saa saaren tärisemään ja uppoamaan mereen. Jack ja Musta-asuinen mies tajuavat muuttuneensa taas kuolevaisiksi, jolloin Mies pakenee. Jack haastaa Miehen kaksintaisteluun kallioluodolla. Taistelun aikana Musta-asuinen mies puukottaa Jackiä kylkeen ja viiltää tämän niskaa. Kate pelastaa Jackin ampumalla Miestä selkään. Jack potkaisee Miehen alas kalliolta tappaen hänet. Jack suutelee Katea hyvästiksi ja toivottaa onnea Sawyerille. Jack, Hurley ja Ben suuntaavat takaisin Lähteelle muiden suunnatessa Ajiran lentokoneelle. Jack tekee Hurleystä saaren uuden johtajan ja sanoo hänen tehtävänsä saarella olleen valon uudelleenkäynnistäminen. Jack käynnistää valon uudelleen ja pelastaa Desmondin. Hän raahautuu viimeisillä voimillaan samaan paikkaan, josta hän heräsi ensimmäisenä päivänään saarella. Vincent ilmestyy ja laskeutuu Jackin viereen, jotta Jack ei kuolisi yksin. Hän näkee ystäviensä lähtevän pois saarelta Ajiran lentokoneella ja hymyilee sulkien silmänsä kuollen rauhallisesti.


title: Jack Shephard

text: Vaihtoehtoisessa aikajanassa Jackin isä kuolee Australiassa, mutta lentokone ei ikinä päätynyt saarelle. Lennon aikana Jack pelastaa Charlien hengen, joka oli tukehtumassa nielaisemaansa heroiinipussiin. Koneen laskeutuessa Jack saa tietää lentoyhtiön kadottaneen isänsä arkun. Kadonneiden matkatavaroiden osastolla Jack tapaa Locken ja tarjoaa tälle ilmaista konsultaatiota Locken halvaantumista koskien. Jackin umpilisäkekin pysyy poistettuna, mutta sen sanotaan poistetun tämän ollessa kuusivuotias. Jackillä on myös haava niskassaan, joka tuli kun Musta-asuinen mies yritti tappaa Jackin saarella.


title: Jack Shephard

text: Jaksossa ”Majakka” paljastuu, että Jackilla on teini-ikäinen poika nimeltään David, joka on henkisesti kaukainen isästään. Jackin ja Davidin suhde muistuttaa paljon Jackin omaa suhdetta isäänsä Christianiin. Jack kuitenkin tunnistaa kasvavan raon itsensä ja poikansa välillä ja kertookin Davidille ettei tämä ”epäonnistu koskaan” hänen silmissään. David ymmärtää tämän ja antaa Jackille anteeksi. Myöhemmin heidän ollessaan lukemassa Christianin testamenttia Ilana esittelee Clairen heille, joka osoittautuu Jackin puolisisareksi.


title: Jack Shephard

text: Jack joutuu myöhemmin suorittamaan Lockelle hätäleikkauksen. Leikkauksen jälkeen Jack kertoo Lockelle hoidosta, joka voi parantaa Johnin halvaantumisen, mutta Locke kieltäytyy. Jack yrittää selvittää syytä Locken halvaantumiseen ja saa Bernardin kautta Locken isän osoitteen. Myöhemmin Claire vierailee Jackin luona sairaalassa, ja Jack lupaa majoittaa Clairen asuntoonsa. Locke kertoo Jackille syyn halvaantumiseensa kieltäytyen uudestaan Jackin tarjouksesta.


title: Jack Shephard

text: Jackin syödessä aamiaista Davidin ja Clairen kanssa he keskustelevat konsertista. Desmond soittaa Jackille väittäen olevan lentoyhtiön mies ja sanoo Christianin arkun löytyneen. Locke sanoo suostuvansa leikkaukseen. Ennen leikkausta Jack antaa ex-vaimolleen Julietille liput illan konserttiin ja pyytää Davidiä menemään Clairen kanssa. Jack suorittaa Locken leikkauksen onnistuneesti.


title: Jack Shephard

text: Jackin haava niskassa alkaa vuotaa verta. Locken herättyä ja heidän keskustellessaan tämä saa välähdyksiä elämästään saarella. Jack saapuu konserttiin ja kohtaa Katen. Heidän kätellessään Jack saa välähdyksen elämästään saarella. Jack suuntaa kirkkoon, jossa Christianin arkku oli. Koskettuaan arkkuun Jack saa muistinsa takaisin. Christian ilmestyy Jackille ja sanoo vaihtoehtoisen aikajanan syntyneen selviytyneiden kokemusten perusteella ja jotta he löytävät toisensa ennen siirtymistään eteenpäin. Christian johdattaa Jackin ystäviensä luo, jotka tervehtivät toisiaan. Jack istuutuu Katen viereen pitäen häntä kädestä, kun Christian avasi kirkon oven jolloin kirkas valkoinen valo ympäröi selviytyneet siirtäen heidät eteenpäin.


title: Sahan hallinnollinen jako

text: Sahan tasavalta eli Jakutia on yksi Venäjän federaatiosubjekteista. Muiden subjektien tapaan sen paikallinen itsehallinto on järjestetty kaksitasoisena, mutta yleisestä mallista jonkin verran poiketen.


title: Sahan hallinnollinen jako

text: Ylempiä, piiritasoisia yksiköitä on 36. Näistä kaksi on kaupunkipiirikuntia ("gorodskoi okrug") - pääkaupunki Jakutsk ja sen kyljessä sijaitseva Žatai. Muut 34 ovat kunnallispiirejä ("munitsipalnyi raion"). Niiden virallisena nimityksenä on joko piiri (ven. "raion") tai ulus (ven. "ulus", ), tai molemmat näistä ("ulus (raion)"), sen mukaan mitkä ovat pääkielten (venäjä, jakuutti) paikalliset suhteet. Lisäksi niiden neljän piirin, joissa muilla kansallisuuksilla on tärkeä asema, nimityksenä on "kansallinen piiri" tai "kansallinen ulus" ("natsionalnyi raion / ulus").


title: Sahan hallinnollinen jako

text: Alemmalla tasolla piirit jakautuvat useisiin maalaiskuntiin ja osa myös kaupunkikuntiin. Maalaiskuntaa vastaavan yksikön nimitys Sahassa on nasleg (, ). Naslegeissa on joskus vain yksi kylä, jonka nimi voi poiketa kunnan nimestä. Vähemmistökansallisuuksien asuttamien kuntien nimitys on kansallinen nasleg. Kaupunkikuntien ("gorodskoje poselenije") keskuksena taas on joko kaupunki ("gorod") tai kaupunkimainen taajama ("posjolok gorodskogo tipa"), joita Sahassa kuitenkin nimitetään pelkäksi taajamaksi ("posjolok"). Kaupunkikunnassa voi olla kaupungin tai keskustaajaman ohella muita taajamia.


title: Sahan hallinnollinen jako

text: Vuonna 2009 tietojen mukaan Sahassa on 13 kaupunkia, joista viidellä on tasavallan tasolla merkittävän kaupungin status. Taajamia on 42. Naslegeita on yhteensä 364, joista 40 on kansallisia naslegeita. Kyläasutuksia näissä kunnissa 586.


title: Neidonkorennot

text: Neidonkorennot ("Calopterygidae") ovat hentosudenkorentojen heimo. Heimon lajit ovat useimmiten kirkasvärisiä, sinisiä tai vihreitä, ja niiden siivissä on usein selkeää väritystä. Naaraiden siivessä on valesiipitäplä. Useat lajit ovat virtavesilajeja; ne on helppo huomata tummasta värityksestä ja lepattavasta, perhosmaisesta lennostaan. Suomessa tavataan kahta lajia, joista kumpikin elää virtavesillä.


title: Keijukorennot

text: Keijukorennot ("Lestidae") ovat hentosudenkorentoja. Ne ovat pienikokoisia, sinisen- ja vihreänkirjavia tai ruskeita loppukesän lajeja. "Lestes"-suvun keijukorennot pitävät siipiä tyypillisesti hieman auki levitettyinä. "Sympecma"-suvun kirsikorennot ovat poikkeuksellisia sudenkorentoja, sillä ne talvehtivat aikuisina. Ne muistuttavat ulkoisesti enemmän tytönkorentoja.


title: Keijukorennot

text: Keijukorennot elävät lähes kaikenlaisissa biotoopeissa. Suomen keijukorennot jaetaan kahteen sukuun.Keijukorennoista on Suomessa rauhoitettu yksi laji, idänkirsikorento.


title: Sek-heksyyliasetaatti

text: sek-heksyyliasetaatin kemiallinen kaava on CHO ja rakennekaava CHCOOCH(CH)CHCH(CH). sek-heksyyliasetaatista käytetään myös nimiä "1,3-dimetyylibutyyliasetaatti" ja "metyyli-isoamyyliasetaatti".


title: Sek-heksyyliasetaatti

text: sek-heksyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 144,2 g/mol, sulamispiste −64 °C, kiehumispiste 146 °C, suhteellinen tiheys 0,86 g/cm (vesi = 1,0 g/cm), ei liukene veteen, leimahduspiste 45 °C c.c. ja CAS-numero 108-84-9.


title: Satelliittien havaitseminen

text: Satelliitit ovat Maata kiertäviä keinotekoisia kappaleita, jotka suorittavat niille määriteltyä tehtäväänsä. Suurin osa Maata kiertävistä satelliteista on tiedustelu- ja tietoliikennesatelliitteja.


title: Satelliittien havaitseminen

text: Ensimmäisen ihmisen avaruuteen toimittaman "tekokuun" lähettäjä oli Neuvostoliitto. Vuonna 1957 lokakuussa Neuvostoliitto laukaisi Sputnikin sinne ja kiertoradalle joutui myös kantoraketti joka seurasi kirkkaampana Sputnikkia sen jäljessä. Ilmeisesti osa ihmisitä jotka uskoivat seuraavansa Sputnikkia seurasikin sen sijaan kantorakettia. Koska Sputnik oli pieni sen seuraamiseen täytyi olla kiikarit ja sen sai näkyviin aamunkoitteessa sekä iltaisin auringon laskun aikaan. Sen kierros maapallon ympäri kesti 98,6 minuuttia. Se lähetti myös radiolla piip-äänien sarjaa, mitä myös seurattiin radiosta. Sputnikkia seurattiin laajasti ja monelle se ilmeisesti oli kipinä taivaan tarkailun aloittamiseen.


title: Satelliittien havaitseminen

text: Maata kiertää noin 16 000 isompaa keinotekoista kappaletta, satelliitteja tai niiden jäännöksiä tai kantorakettien palasia. Näiden asemaa seuraa tutkalla muun muassa Yhdysvaltojen NORAD-järjestelmä. Lisäksi Maata kiertävillä radoilla on pienempiä kappaleita merkittävästi enemmän. Niiden määrä on yli 600 000 kappaletta. Valtaosa Maata kiertävistä satelliiteista ei ole enää toiminnassa ja ne ovat siis avaruusromua.


title: Satelliittien havaitseminen

text: Paljain silmin näkyviä satelliitteja on taivaalla satakunta. Selkeätä taivaalta saattaa heti auringon laskun jälkeen löytää noin 30 satelliittia. Kiikarilla satelliittien lukumäärä moninkertaistuu ja kaukoputkella niitä nähdään aina vain enemmän.


title: Satelliittien havaitseminen

text: Matalalla kiertoradalla muutaman sadan kilometrin korkeudessa satelliitti kiertää maapallon noin puolessatoista tunnissa. Saman illan tai yön aikana saman satelliitin voi onnistua siis näkemään toiseenkin kertaan. Valtaosa Maata kiertävistä satelliiteista sijaitsee alle kahden tuhannen kilometrin korkeudessa, useimmiten 200–2 000 kilometrin korkeudessa.


title: Satelliittien havaitseminen

text: Mitä etäämmälle Maasta mennään, sitä kauemmin satelliitilta kuluu aikaa Maan kiertämiseen. Noin 36 000 kilometrin korkeudessa on geostationaarinen kiertorata jossa satelliitin kiertoaika on sama kuin Maan pyörähdysaika. Satelliitti siis pysyy paikoillaan Maahan nähden. Tällaiset radat ovat hyödyllisiä tietoliikennetarkoituksiin ja sääsatelliiteille.


title: Satelliittien havaitseminen

text: Tähtitaivaalla tähtien joukossa nähdään liikkuvia valopisteitä, jotka ylittävät taivaan äänettömästi horisontista toiseen. Kyseessä on mitä todennäköisimmin Maata kiertävä satelliitti.


title: Satelliittien havaitseminen

text: Kun Auringon valo osuu satelliittiin ja maanpinnalla oleva tarkkailija on Maan varjossa eli Aurinko on laskenut horisontin taakse, näemme satelliitin taivaalla liikkuvana valopisteenä. Parhaiten satelliitteja näkyy noin tunnin ajan auringonlaskun jälkeen tai ennen auringonnousua. Tunnin kuluessa satelliitteja näkyy paljain silmin runsaat toistakymmentä.


title: Satelliittien havaitseminen

text: Satelliitin kirkkauteen vaikuttavat sen koko, radan korkeus ja satelliitin pintamateriaalit. Matalalla kiertävä satelliitti näkyy kirkkaammin kuin korkealla kiertävä satelliitti. Satelliitin kookkaat tasopeilimäiset tietoliikenneantennit tai aurinkopaneelit saattavat toimia tehokkaana auringonvalon heijastajina.


title: Satelliittien havaitseminen

text: Kaiki satelliitit eivät näy Suomessa vain inklinaatio on yli 60 astetta, ja pohjoisessa mitä lähempänä napa-aluetta ollaan sitä vähemmän näkyy satelliitteja. Päiväntasaajalla pystyy näkemään kaikki satelliitit.


title: Satelliittien havaitseminen

text: Satelliitit ovat havaittavissa havaintopaikan horisontissa vain lyhyen ajan ja jotkin vain tiettyinä aikoin vuodesta. Sen vuoksi jos haluaa nähdä jonkin tietyn satelliitin täytyy tietää missä se on tiettynä hetkenä. Nasa ja Esa julkaisevat molemmat omien satelliittiensa satelliitin radan perusparametrejä. Niiden avulla voi laskea missä satelliitti on milloinkin mutta koska se on käsin monimutkaista ja hankalaa siihen on kehitetty ohjelimistoja jotka tietokoneen avulla laskevat ratoja. Tällaisia ohjelmia ovat ainakin Heavensat ja PreviSat.


title: Satelliittien havaitseminen

text: Netissä on myös ennustus palveluja jotka laskevat ratoja niille annettujen tietojen perusteella. Ainakin Heavens Above (myös suomeksi), CalSky ja N2YO antavat tällaisia tietoja.


title: Satelliittien havaitseminen

text: Kansainvälinen avaruusasema eli ISS on taivaan kirkkaimpia satelliitteja. Monesti tämän satelliitin kirkkaus nousee niin suureksi, että sitä helposti luulee lähestyväksi lentokoneeksi kirkkaine valoineen. ISS näkyy Etelä-Suomessa kuukauden välein vuoroin ilta- ja aamutaivaalla.


title: Satelliittien havaitseminen

text: Iridium -satelliitit aiheuttavat yötaivaalla välähdyksiä. Iridiumit ovat tietoliikennesatelliitteja, joita on Maata kuudella eri ratatasolla 66 satelliittia sekä varasatelliitit. Alkuperäisessä suunnitelmassa oli 77 satelliittia, joka on myös iridiumin järjestysluku. Iridium -satelliittien ratatasojen kaltevuus päiväntasaajaan nähden on 84,6 astetta ja jokaisella tasoista on 11 satelliittia. Niiden rakenteeseen kuuluu kookas tasopeilimäinen tietoliikenneantenni, joka heijastaa varsin tehokkaasti auringonvaloa osuessaan sopivaan kohtaan rataansa. Niinpä jokaisena yönä näkyy Suomessakin Iridium -satelliittien aiheuttamia välähdyksiä. Satelliitin kirkkaus nousee yleensä hitaasti muutamassa sekunnissa. Lopulta sen kirkkaus voi vastata parhaimmillaan jopa puolenkuun kirkkautta, noin -8 suuruusluokkaan magnitudia, joidenkin lähteiden mukaan jopa -9. Lopulta satelliitti himmenee ja katoaa näkymättömiin.


title: Satelliittien havaitseminen

text: Nämä Iridium -satelliittien välähdykset tulevat kuitenkin loppumaan pian kun SpaceX-yhtiö on alkanut laukaisemaan taivaalle Iridium NEXT -satelliitteja. Uusissa Iridium -satelliiteissa ei ole enää kirkkaita heijastuksia aiheuttavia antenneja ja vanhat vanhat satelliitit poistuvat käytöstä.


title: Satelliittien havaitseminen

text: Vanhoissa satelliiteissa oli kolme antennia kooltaan noin 1×4 metriä. Niiden välähdykset sattoivat olla kirkkaimmillaan jopa -9 magnitudia. Käytöstä poistetut vanhat satelliitit pudotetaan radoiltaan alas jos niissä on polttoainetta jäljellä. Loput jäävät vahoille radoileen avaruusromuksi mutta niiden liikkeitä on vaikeampi ennustaa koska rataa ei korjata jos se sortuu siltä sivuun.


title: Rekolan rautatieasema

text: Rekolan rautatieasema (, ) on lähiliikenteen asema Keravan kaupunkiradalla, Vantaan Rekolassa. Helsingin päärautatieasemalta on Rekolaan matkaa noin 20 kilometriä. Asema palvelee Koivukylän, Rekolan ja Asolan kaupungin osaa. Rekolan asemalta on matkaa Koivukylän asemalle alle kilometrin, mikä tekee asemavälistä Pääradan lyhyimmän. Rekolan asema ei ole aivan yhtä vilkas kuin Koivukylän asema. Lähellä Rekolan asemaa sijaitsee Peijaksen sairaala.


title: Rekolan rautatieasema

text: Asema otettiin käyttöön vuonna 1889. Se sijaitsi alun perin nykyistä etelämpänä. Vuonna 1913 sinne valmistui puinen asemarakennus. Nykyiselle paikalleen asema siirrettiin 1. joulukuuta 1980, samalla kun Koivukylän asema otettiin käyttöön ja Rekolan pohjoispuolella sijainnut Hanalan seisake lakkautettiin.


title: Rekolan rautatieasema

text: Riihimäen suuntaan liikennöidään raiteelta 3 ja Helsinkiin raiteelta 4. Aseman länsipuolella on kaksi raidetta, joita käyttää aseman ohittavat kauko- ja lähijunat.HSL:n linja-autot:


title: Essex

text: Essex on niin sanottu shire-kreivikunta Itä-Englannissa, Pohjanmeren rannalla Chelmsfordin kaupungin ympäristössä, Lontoosta koilliseen. Monet essexiläiset käyvät Lontoossa töissä.


title: Harmaakurkkurastas

text: Harmaakurkkurastas eli taigarastas ("Turdus obscurus") on hieman punakylkirastasta muistuttava siperialainen rastas.


title: Harmaakurkkurastas

text: Linnun pituus on 20–23 cm, siipien kärkiväli 36–38 cm ja paino noin 60 g. Rinta ja kupeet ovat oranssit, vatsa valkea, siivet ja selkäpuoli ruskehtavat ja pää, hartiat sekä rinta harmaat. Naamassa kaksi valkoista juovaa, joiden välissä mustaa silmän edessä. Nokka on keltamusta. Sukupuolet ovat lähes samanvärisiä.


title: Harmaakurkkurastas

text: Siperian havumetsäalueen eli taigan pesimälintu, joka muuttomatkoillaan harhautuu toisinaan myös Eurooppaan. Se on muuttolintu, joka talvehtii Aasian eteläosissa Japanista Intiaan. Lajin elinympäristön ala on noin 10 miljoonaa neliökilometriä. Suomessa harmaakurkkurastas on harvinainen satunnaisvieras, se on tavattu viidesti vuoden 2007 loppuun mennessä.


title: Harmaakurkkurastas

text: Siperiassa laji pesii havumetsissä, Kaukoidässä myös lehtimetsissä jokivarsilla, järven- ja merentametsissä sekä hedelmätarhoissa ja puistoissa. Tavataan vuoristossa noin kahden kilometrin korkeudelle saakka.


title: Harmaakurkkurastas

text: Pesä on puussa ja munia on 4–6.


title: Harmaakurkkurastas

text: Harmaakurkkurastas on kaikkiruokainen ja sen ravinto koostuu madoista, hyönteisistä ja muista selkärangattomista sekä marjoista ja hedelmistä.


title: Tytönkorennot

text:
Tytönkorennot ("Coenagrionidae") ovat suuri hentosudenkorentojen heimo, johon kuuluu suuri osa Euroopan hentosudenkorennoista. Useiden lajien koiraat ovat sinisen ja mustan kirjavia. Eräät Suomen yleisimmistä sudenkorennoista kuuluvat tähän ryhmään, samoin Suomen harvinaisin sudenkorento, kääpiötytönkorento.
Suomessa tavataan kuutta sukua ja 12 eri lajia.


title: Guild Wars Factions

text: Guild Wars Factions on ensimmäinen lisäosa MMORPG-peliin "Guild Wars". Factions sijoittuu Aasiasta vaikutteita saaneelle "Cantha"-mantereelle. Vaikka kyseessä on periaatteesa lisäosa, se toimii myös ilman alkuperäistä kopiota pelistä, tosin omistamalla myös alkuperäisen pelin saa siihen enemmän ominaisuuksia. Pelin sivutarina liittyy kahden kansan – "Luxon"ien ja "Kurzick"ien – välisiin taisteluihin Jademeren ja kivettyneen Kaikujen metsän resursseista ja päätarina Shiro Tagachin, keisarin murhaajan, nousemiseen kuolleista ja kostosta. Pelaajalla on mahdollisuus valita puolensa Kurzickien ja Luxonien välisissä taisteluissa.


title: Guild Wars Factions

text: Factions tuo kaksi uutta ammattia peliin: Assassin on salamurhaaja, joka liikkuu nopeasti varjoissa ja nimen mukaisesti salamurhaa käyttäen aseinaan tikareita. Ritualist on shamaani, joka käyttää sielujen voimia joukkueensa auttamiseen ja vihollisten tuhoamiseen.


title: Guild Wars Factions

text: Factions tuo mukanaan kokonaan uuden PvE-kampanjan, kaksi uutta hahmoluokkaa assassinin ja ritualistin, uusia taitoja sekä suojavarusteita vanhoillekin hahmoluokille, ja muutaman uuden pelimuodon sekä PvE- että PvP-puolelle.


title: Guild Wars Factions

text: Assassinin toiminta perustuu hyökkäysskillien ketjuttamiseen ja nopeaan vahingon tuottamiseen. Assassin on myös suosittu tankki: tietyillä skilleillä assassin voi estää lähes kaiken itseensä kohdistuvan vahingon.


title: Guild Wars Factions

text: Ritualist: Ritualist on sekoitus aikaisemmista ammateista, joka käyttää hyväkseen henkien voimia, esimerkiksi kutsumalla henkiolentoja avukseen taistelukentälle tai vahvistamalla joukkuetoveriensa aseita erilaisilla aseloitsuilla.


title: Shay Given

text: Seamus ”Shay” Given (s. 20. huhtikuuta 1976 Lifford, Donegalin kreivikunta) on irlantilainen jalkapallomaalivahti, joka edusti uransa kaksi viimeistä kautta 2015–2017 Englannin Valioliigassa pelannutta Stoke Cityä.


title: Shay Given

text: Newcastlen ja Irlannin maajoukkueen kapteeni aloitti ammattilaisuransa vuonna 1994 Blackburn Roversissa. Blackburnissa Given torjui kolmen kauden aikana vain kolmessa ottelussa. Vuonna 1995 Given oli lainalla Swindonissa pelaten viidessä ottelussa. Seuraavan vuoden Given vietti lainalla Sunderlandissa.


title: Shay Given

text: Vuonna 1997 Newcastle hankki Givenin 1,5 miljoonalla punnalla. Given nousi nopeasti joukkueen ykkösmaalivahdiksi ja torjui jo vuonna 1998 FA Cupin loppuottelussa.


title: Shay Given

text: Irlannin maajoukkuetta Given on edustanut vuodesta 1996 lähtien. Maajoukkueen kapteenina toimivalle Givenille maaotteluita on kertynyt jo yli 100 kappaletta. Hän on myös edustanut Irlantia vuoden 2002 MM-kisoissa.


title: Gloucestershire

text: Gloucestershire on ns. shire-kreivikunta Länsi-Englannissa, Irlanninmeren rannalla Gloucesterin kaupungin ympäristössä. Siihen kuuluu osa Cotswoldsia samoin kuin osia Severn-joen laaksosta sekä Deanin metsä kokonaan. Vuonna 2005 koko Gloucestershiressä oli 823 500 asukasta. Luvussa ovat mukana myös kreivikunnan alueen itsehallinnollisten kaupunkien asukkaat, jotka eivät kuulu hallinnolliseen väkilukuun.


title: Gloucestershire

text: Vuonna 2004 varsinaisessa hallinnollisessa Gloucestershiressä arvioitiin olevan noin 572 000 asukasta, joista Cheltenhamin, Gloucesterin ja Stroudin alueilla noin 110 000 kussakin, Cotswoldissa, Forest of Deanissa ja Tewkesburyssä taas noin 80 000 kussakin.


title: Korson rautatieasema

text: Korson rautatieasema (, ) on lähiliikenteen asema Keravan kaupunkiradalla, Korson kaupunginosassa Vantaalla. Asema sijaitsee noin 22 kilometrin päässä Helsingin päärautatieasemalta. Asema kuuluu Helsingin seudun liikennealueen (HSL) seutulippu-vyöhykkeeseen sekä VR:n vyöhykealueisiin B/C. Asemarakennus on vuodelta 1918 ja kuuluu valtakunnallisesti merkittäviin rakennettuihin kulttuuriympäristöihin.


title: Korson rautatieasema

text: Helsingin ja Hämeenlinnan välisen radan rakentamisen aikoihin Korson aseman seutu oli asumatonta Helsingin ja Tuusulan pitäjien takamaata. Yksiraiteiselle radalle tarvittiin asemien lisäksi muitakin junien kohtaamispaikkoja, ja yksi tällainen rakennettiin Tikkurilan ja Keravan asemien puoliväliin. Kohtauspaikka sai nimensä lähellä sijaitsevasta pitäjien rajapyykistä Korsråsta eli Ristirajasta.


title: Korson rautatieasema

text: Asema otettiin käyttöön vuonna 1889. Nykyinen asemakäytöstä poistettu asemarakennus on rakennettu tulipalossa tuhoutuneen ensimmäisen rakennuksen tilalle vuonna 1918 Thure Hellströmin Seinäjoki-Kristiinankaupunki-Kaskinen -rataa varten vuonna 1910 laatimien viidennen luokan asemapiirustusten perusteella. Asemarakennuksessa on pieniä eroja alkuperäisiin piirustuksiin nähden, muun muassa aseman vuoraus ja yksityiskohdat eivät ole alkuperäisten suunnitelmien mukaiset. Myöhemmin asemalle on tehty lukuisia muutostöitä.


title: Korson rautatieasema

text: Asema sijaitsi alkujaan Tuusulan, myöhemmin Keravan alueella, mutta lähellä kuntien rajaa, kunnes vuonna 1954 koko Korson taajama-alue liitettiin silloiseen Helsingin maalaiskuntaan. Asemarakennuksen pohjoispuolelle istutettiin 1930-luvulla koristepensaita siten, että niistä muodostuu aseman nimi Korso.


title: Korson rautatieasema

text: Asema sisältyy Museoviraston Valtakunnallisesti merkittävien rakennettujen kulttuuriympäristöjen kohdeluetteloon.


title: Korson rautatieasema

text: Riihimäen suuntaan liikennöidään raiteelta 3 ja Helsinkiin raiteelta 4. Aseman länsipuolella on kaksi raidetta, joita käyttää aseman ohittavat kauko- ja lähijunat.Liityntäpysäköintihallissa 79 autopaikkaa (pysäköintirajoitus 12 tuntia). Pyöräpaikkoja alueella on noin 155.


title: Korson rautatieasema

text: HSL:n linja-autot:


title: Korson rautatieasema

text: Korson asemalta etelämpänä Kulomäentien varressa on pikavuoropysäkit.


title: Harald Hein

text: Harald Hein ("Harald III Hen", 1041–1080) oli Tanskan kuningas 1076–1080. Harald oli Sven Estridinpojan avioton poika, jonka lyhyt valtakausi lienee ollut melko rauhallinen, lukuun ottamatta pieniä kiistoja nuorempien veljiensä Knuutin ja Eerikin kanssa. Harald mainitaan demokraattisena ja oikeamielisenä hallitsijana, joka pyrki parantamaan Tanskan lyömien kolikoiden laatua. Harald kuoli lapsettomana vuonna 1080.


title: Leicestershire

text: Leicestershire on ns. shire-kreivikunta Keski-Englannissa, Leicesterin kaupungin ympäristössä. Vuonna 2006 Leicestershiressä oli 635 100 asukasta. Kreivikunnan pinta-ala on 2 084 neliökilometriä.


title: Leicestershire

text: Kreivikunnan suurin joki on Soar, joka yhtyy Trent-jokeen maakunnan rajalla. Korkein piste on Bardon Hill, 278 metriä. Kreivikunnan luoteisosa kuuluu National Forest-metsäalueeseen. Metsäalueen opastuskeskus "Conkers" sijaitsee Moirassa.


title: Leicestershire

text: Kreivikunnan perinneruokia ovat Stilton-juusto, punainen leicester-juusto ja sianlihapiiraat. Nimikkokukka on sormustinkukka.


title: Lincolnshire

text: Lincolnshire on ns. shire-kreivikunta Itä-Midlandsissä, Pohjanmeren rannalla Lincolnin kaupungin ympäristössä. Vuonna 2005 Lincolnshiressä oli 993 300 asukasta, joista 678 700 hallinnollisen kreivikunnan alueella. Hallinnolliseen kreivikuntaan eivät kuulu yhden tason hallintoyksiköt North East Lincolnshire ja North Lincolnshire; nämä alueet kuuluvat Yorkshiren ja Humberin hallintoalueeseen.


title: Lincolnshire

text: Lincolnshire on merkittävää maatalousaluetta, joka tuottaa viidenneksen Britannian elintarvikkeista. Lincolnshiressä tuotetaan vehnää, ohraa, sokerijuurikasta ja rapsia. Kreivikunnan eteläosissa viljellään myös kaalia, kukkakaalia ja sipulia. Kausityöläiset Portugalista ja Itä-Euroopasta käyvät vuosittain osallistumassa näiden käsityövaltaiseen sadonkorjuuseen.


title: Northamptonshire

text: Northamptonshire on ns. shire-kreivikunta Keski-Englannissa Northamptonin kaupungin ympäristössä. Vuonna 2005 Northamptonshiressä oli 651 800 asukasta. Northamptonshire sijaitsee vedenjakajalla Severnin ja Wash-joen välillä, ja on ympäristöönsä nähden ylävää aluetta.


title: Northamptonshire

text: Northamptonshiren kukoistuskautta olivat 1100- ja 1200-luvut, jolloin se oli Englannin rikkaimpia alueita. Tältä ajalta on hienoja kirkkoja ja kartanoita.


title: Northamptonshire

text: Teollinen vallankumous toi alueelle kenkä- ja nahkateollisuutta, rautakaivoksia ja teräksen tuotantoa. Silti kreivikunnan yleiskuva on hyvin maatalousvaltainen. Siellä on paljon kartanoita ja suuria maatiloja.


title: Franci Petek

text: Franci Petek (s. 15. kesäkuuta 1971) on slovenialainen entinen mäkihyppääjä, joka edusti aktiiviaikoinaan aiemmin myös Jugoslaviaa. Hänen uransa menestyksekkäimmät vuodet ajoittuivat 1990-luvun alkuun.


title: Franci Petek

text: Petekin uran suurin saavutus on suurmäen kultamitali 1991 Val di Fiemmen MM-kisoista. Helmikuussa 1990 Sveitsin Engelbergissä hän saavutti uransa ainoan maailmancupin osakilpailuvoittonsa. Kaikkiaan hän oli maailmancupissa viidesti palkintokorokkeella. Hänen paras sijoituksensa maailmancupin kokonaiskilpailussa oli 11. kaudella 1990–1991. Petek päätti uransa 1995 Thunder Bayn MM-kisoihin, missä sijoittui normaalimäessä kahdenneksikymmenenneksi.


title: Franci Petek

text: Petek on valmistunut Ljubljanan yliopistosta tohtoriksi maantieteen alalta vuonna 2004.


title: Nottinghamshire

text: Nottinghamshire on ns. shire-kreivikunta Keski-Englannissa, Robin Hoodista tunnetun Nottinghamin kaupungin ympäristössä. Vuonna 2005 Nottinghamshiressä oli 1 041 300 asukasta.


title: Nottinghamshire

text: Kaupungin läpi kulkee muinainen roomalainen tie. Normanniaikoina siellä oli merkittävää maltaiden ja villan tuotantoa. Teollinen vallankumous toi kanavat ja rautatiet, ja pitsi- ja puuvillateollisuus kukoistivat. Ensimmäinen neulekone keksittiin Nottinghamshiressä vuonna 1589, tyllikone (bobbinet) 1806 ja "Nottinghamin pitsistä" tuli tunnettu käsite. 1800-luvulta alkaen myös hiilikaivokset olivat merkittäviä työllistäjiä 1980-luvulle asti. Vuonna 1989 hiilikaivoksia oli vielä 26, kymmenen vuotta myöhemmin enää neljä.


title: Romanialaiset

text: Romanialaiset ovat lähinnä Romaniassa asuva etninen ryhmä, joka puhuu romanian kieltä ja omaksuu romanialaisen kulttuurin. Romanialaisia on yli 23,8 miljoonaa. Romanialaisia ei pidä sekoittaa romaneihin


title: Romanialaiset

text: Uskonnoltaan romanialaiset ovat valtaosin Romanian patriarkaatin ortodokseja.


title: Termostaatti

text: Termostaatti on laite, joka pyrkii pitämään jonkin järjestelmän lämpötilan halutulla tasolla ohjaamalla energian kulkua järjestelmään tai järjestelmästä pois. Termostaatti siis käynnistää ja sammuttaa lämmitys- tai jäähdytyslaitteita tarpeen mukaan. Termostaatin keksi Albert Butz vuonna 1885. Siitä sai alkunsa yritys, joka nykyisin kantaa nimeä Honeywell International.


title: Termostaatti

text: Esimerkiksi sähkölämmittimessä termostaatti ohjaa sähköenergiaa lämmitysvastukselle, kun lämpötila laskee liian matalaksi. Kun lämpötila on halutulla tasolla, termostaatti katkaisee virran lämmitysvastukselta, jotta lämpötila ei nouse liian korkeaksi. Jääkaapin termostaatti puolestaan käynnistää kompressorin, kun lämpötila kaapin sisällä kohoaa liian korkeaksi ja sammuttaa kompressorin, kun lämpötila on riittävän alhainen. Useimmissa laitteissa termostaatti on säädettävä, jolloin lämpötila saadaan pysymään sopivalla tasolla.


title: Termostaatti

text: Sähköenergiaa ohjaavia termostaatteja käytetään sähkölämmityksen ja jääkaapin lisäksi muun muassa pakastimissa, sähkökiukaissa, sähkögrilleissä, sähköliesissä, silitysraudoissa ja pesukoneissa. Nestejäähdytteisissä polttomoottoreissa termostaatin avulla pidetään moottorin lämpötila sopivana niin, että polttoaine palaa puhtaasti ja öljyn voiteluominaisuudet ovat hyvät. Kun sopiva lämpötila ylittyy, termostaatti päästää jäähdytysnesteen virtaamaan jäähdyttimen kautta, ja tarvittaessa käynnistää jäähdyttimen tuulettimen.


title: Termostaatti

text: Useimmissa termostaateissa on hystereesi, jolloin lämmitys- tai jäähdytyslaite ei käynnisty ja sammu tarpeettoman usein. Liian "tarkka" termostaatti aiheuttaisi esim. naksumista tiuhan kytkeytymisen ja poiskytkeytymisen takia. Hystereesiväli voi olla kiinteä (esimerkiksi 10 °C) tai se on voitu toteuttaa erikseen säädettävillä ala- ja ylärajalla. Lämmön laskiessa alarajan alle kytkeytyy toiminta. Toiminta pysähtyy kun ylärajan tavoitelämpö on saavutettu.


title: Termostaatti

text: Termostaatteja on erityyppisiä, muun muassa omavoimainen bimetallitermostaatti, kontaktikärjillä varustettu bimetallitermostaatti, relelähtöinen termostaatti ja täysin elektroninen termostaatti.


title: Termostaatti

text: Yleisin termostaatti on bimetallitermostaatti, joka perustuu yhteen liitettyjen kahden erityyppisen metallin keskenään erisuuruiseen lämpölaajenemiseen: toisen metallipinnan suurempi laajeneminen lämpötilan muuttuessa saa metalliparin taipumaan. Bimetallitermostaatti voi olla omatoiminen, jolloin bimetallikappale suoraan kääntää venttiiliä tai muuta säädintä; vaihtoehtoisesti siihen on voitu kytkeä kontaktikärjet, joilla varsinaiseen toimilaitteeseen kytketään sähkövirta, joko suoraan tai releen välityksellä.


title: Termostaatti

text: Täysin elektronisessa termostaatissa on elektroninen anturi (esimerkiksi lämpöpari, NTC- tai PTC-vastus, puolijohdeanturi), joka ohjaa elektronista kytkintä (esimerkiksi Triacia tai GTO:ta).


title: Joseph Süß Oppenheimer

text: Joseph Ben Issachar Süßkind Oppenheimer (helmi–maaliskuu 1698 Heidelberg – 4. helmikuuta 1738 Stuttgart) oli juutalainen talousasiantuntija ja Württembergin herttuan Karl Alexanderin taloudellinen neuvonantaja. Yleenä hänestä käytetään lyhyempää nimimuotoa Joseph Süß Oppenheimer tai halventavaa nimitystä Jud Süß (”jutku Süß” tai sukunimen kaksimerkityksisyyden vuoksi myös ”suloinen jutku”).


title: Joseph Süß Oppenheimer

text: Süß Oppenheimer on tullut tunnetuksi ennen muuta kirjallisuuden ja elokuvan kautta. Wilhelm Hauff kirjoitti Süß Oppenheimerin elämään pohjautuvan novellin "Jud Süß" vuonna 1827 ja Lion Feuchtwanger samannimisen romaanin vuonna 1925. Erityisen tunnettu on vuonna 1940 kantaesitetty saksalainen kansallissosialistisen puolueen propagandaelokuva "Vallanhimo" ("Jud Süß").


title: Joseph Süß Oppenheimer

text: Joseph Süß Oppenheimer syntyi Heidelbergissä vuonna 1698 varakkaan ja arvostetun juutalaisen kauppiasperheen lapseksi. Vuodesta 1713 vuoteen 1717 hän matkusteli laajalti ja kävi Amsterdamissa, Wienissä ja Prahassa. Tuon ajan lainsäädäntö rajoitti tarkasti juutalaisten harjoittamia ammatteja: heille oli sallittua ennen kaikkea kaupankäynti ja pankkitoiminta. Süß Oppenheimer päätti omistautua jälkimmäiselle. Matkoilta palattuaan hän alkoi toimia Pfalzissa ruhtinaiden ja suuromistajien taloudellisena neuvonantajana ja pankkiirina. Hän lainasi huomattavia rahasummia useille velkaantuneille porvareille ja aatelisille, joille muut pankkiirit eivät enää myöntäneet lainaa. Hänen lainojensa korko oli tavanomaista korkeampi, mikä toi hänelle koronkiskurin maineen. Lainaustoimintansa myötä Süß Oppenheimer onnistui myös solmimaan tärkeitä suhteita, mikä auttoi häntä nousemaan yhteiskunnallisesti merkittäviin asemiin.


title: Joseph Süß Oppenheimer

text: Sijoitusneuvojana ja pankkiirina Süß Oppenheimer vaurastui itse nopeasti ja sai yhteiskunnallista vaikutusvaltaa. Hän toimi esimerkiksi Pfalzin vaaliruhtinaan ja Kölnin arkkipiispan taloudellisena neuvonantajana eli tuon ajan kielenkäytön mukaan ”hovijuutalaisena”. Vuonna 1732 Württembergin herttua Eberhard Ludwig pyysi Süß Oppenheimeria neuvottelemaan puolestaan avioliitosta. Neuvottelujen yhteydessä hän tutustui herttua veljenpoikaan Karl Alexanderiin, joka suurellisen elämänsä tähden kärsi kroonisesta rahapulasta. Süß Oppenheimer myönsi hänelle lainan. Vielä samana vuonna Karl Alexander nimitti Süß Oppenheimerin neuvonantajakseen hovi- ja sotilasasioissa. Tosiasiassa Süß Oppenheimerin tehtävänä oli pitää huolta Karl Alexanderin sekavista raha-asioista ja rahoittaa hänen hovinpitoaan.


title: Joseph Süß Oppenheimer

text: Herttua Eberhard Ludwig kuoli 31. lokakuuta 1733, ja Karl Alexanderista tuli Württembergin herttua. Süß Oppenheimerista oli tullut hänelle niin tärkeä, että hän kutsui tämän mukaansa Württembergiin ja antoi tälle käytännössä vapaat valtuudet hoitaa herttuakunnan talous- ja rahapolitiikkaa. Vuonna 1736 Karl Alexander nimitti Süß Oppenheimerin salaiseksi talousneuvokseksi (vastaa nykyajan valtionvarainministeriä) ja poliittiseksi neuvonantajakseen. Hänen vaikutusvaltansa herttuakunnan politiikassa kasvoi edelleen.


title: Joseph Süß Oppenheimer

text: Herttua Karl Alexander oli jo kauan ennen valtaannousuaan kääntynyt katoliseen uskoon. Herttuana hän kuitenkin hallitsi läpeensä luterilaista maata. Hänen nelivuotinen hallituskautensa (1733–1737) olikin voimakkaiden uskonnollisten vastakkainasettelujen täyttämä. Katolinen ruhtinas hallitsi luterilaista ruhtinaskuntaa, ja hänellä oli rinnallaan juutalainen neuvonantaja, joka käytännössä pitkälti päätti herttuakunnan talous- ja rahapolitiikasta. Tämä johti vähitellen kasvaviin sisäpoliittisiin jännitteisiin.


title: Joseph Süß Oppenheimer

text: Karl Alexanderin noustessa Württembergin valtaistuimelle herttuakunnan talous oli surkeassa jamassa. Asiaa ei auttanut se, että Karl Alexander oli tottunut ylelliseen elämään. Hän halusi luoda Württembergiin Ranskan mallin mukaisen loisteliaan ja edustavan hovin. Parantaakseen valtionkassan tilaa ja rahoittaakseen Karl Alexanderin suunnitelmia Süß Oppenheimer aloitti suurisuuntaiset talousuudistukset. Nämä hän toteutti täysin tuon ajan merkantilistisen talouspolitiikan hengessä. Tämä perustui ennen kaikkea vientikaupan tukemiseen, valtion investointeihin ja talouspolitiikan pikkutarkkaan säätelyyn. Süß Oppenheimer perusti Württembergiin tupakka-, silkki- ja posliinitehtaan. Hän perusti myös Württembergin ensimmäisen pankin, jonka hän itse omisti. Rahoittaakseen investoinnit ja lisätäkseen valtion varallisuutta Süß Oppenheimer otti käyttöön uusia veroja ja maksuja. Virkamiesten palkat pantiin verolle. Süß Oppenheimer myi kalliilla hinnalla kauppaoikeuksia suolaan, nahkaan ja viineihin; ostajina olivat useimmiten Süß Oppenheimerin maahan kutsuneet juutalaiset. Hän kävi myös kauppaa jalokivillä ja jalometalleilla, vuokrasi maan rahapajan ja järjesti valtiollisia arpajaisia.


title: Joseph Süß Oppenheimer

text: Herttua Karl Alexander päätti yksin Süß Oppenheimerin ehdottamista talousuudistuksista, täysin tuon ajan itsevaltaisen hengen mukaisesti. Württembergin perustuslain mukaan hän olisi kuitenkin tarvinnut maapäivien suostumuksen uusille veroille ja maksuille. Karl Alexander ei kuitenkaan halunnut anoa maapäiviltä uusia veroja, koska hän tiesi maapäivien torjuvan pyynnöt. Luterilaiset maapäiväedustajat suhtautuivat syvän epäluuloisesti katoliseen herttuaansa, ja herttuan komeileva hovinpito herätti säätyjen edustajissa pahaa verta. Säätyjen viha kohdistui kuitenkin ennen kaikkea herttuan juutalaiseen talousministeriin Süß Oppenheimeriin. Hänen saneeraustoimenpiteensä ja tiukka talous- ja budjettikurinsa herätti vihaa ja katkeruutta. Samalla maapäiväedustajat kadehtivat hänen henkilökohtaista varallisuuttaan. Süß Oppenheimerin väitettiin rikastuttaneen itseään Württembergin kansan kustannuksella - väite, jota koskaan ei ole pystytty todistamaan sen enempää oikeaksi kuin vääräksikään.


title: Joseph Süß Oppenheimer

text: Herttua Karl Alexander kuoli 12. maaliskuuta 1737 yllättäen halvauskohtaukseen. Joseph Süß Oppenheimer menetti nyt ainoan tukijansa. Maapäivien päätöksellä hänet vangittiin vielä samana päivänä.


title: Joseph Süß Oppenheimer

text: Joseph Süß Oppenheimeria syytettiin oikeudessa valtiopetoksesta, majesteettirikoksesta, valtion varojen ryöstämisestä, kaupankäynnistä valtion viroilla, lahjoman vastaanottamisesta, luterilaisen uskonnon loukkaamisesta ja kristittyjen naisten lihallisesta hyväksikäyttämisestä. Häntä syytettiin muiden muassa sekaantumisesta 14-vuotiaaseen kristittyyn tyttöön. Vaikka kaksi kätilöä todisti oikeudessa tämän olevan vielä neitsyt, Süß Oppenheimer tuomittiin syylliseksi. 9. tammikuuta 1738 hänet tuomittiin kuolemaan.


title: Joseph Süß Oppenheimer

text: Ennen kuolemantuomion täytäntöönpanoa Süß Oppenheimer asetettiin Stuttgartissa julkisesti näytteille punaiseksi maalatussa rautahäkissä ihmisten pilkattavaksi. Hänelle tarjottiin armahdusta, mikäli hän luopuisi juutalaisesta uskosta ja kääntyisi kristityksi. Hän kieltäytyi. Hänen kerrotaan sylkeneen maahan, kun kaupunginkirjuri tarjosi hänelle kääntymistä ja kastetta. Ennen kuolemaansa Süß Oppenheimer lausui juutalaisen uskontunnustuksen "Šema Jisrael": ”Kuule, Israel, Herra, sinun Jumalasi, on yksi Jumala.” Tähän kaupunginkirjurin kerrotaan huutaneen: ”Kohta näet, että Jeesus elää!”


title: Joseph Süß Oppenheimer

text: 4. helmikuuta 1738 Süß Oppenheimer hirtettiin rautahäkissään. Ennen kuolemantuomion täytäntöön panemista hän sai tavata juutalaisen seurakunnan esimiehen, Mardochai Schloßin. Rabbiinin tapaaminen häneltä kiellettiin. Noin 12 000 katsojaa todisti Süß Oppenheimerin teloitusta Stuttgartin teloituspaikalla. Teloituksen jälkeen hänen ruumiinsa jätettiin häkkiin varoittamaan ihmisiä juutalaisista. Vasta kuusi vuotta myöhemmin, 1744, herttua Karl Eugen käski ottaa ruumiin alas häkistä ja haudata sen.


title: Joseph Süß Oppenheimer

text: Süß Oppenheimerin häkki, jossa hänet hirtettiin, oli tutkimuskomission jäsenen, salaneuvos von Pflugin, keksintö. Hänen mielestään Süß Oppenheimer ei saanut roikkua vapaasti, kuten muut teloitetut, vaan hänen tuli virua kuin lintu häkissä. Süß Oppenheimeria oli syytetty kristittyjen naisten kanssa makaamisesta, lintuhäkin tehtävä lienee myös ollut muistuttaa tästä ”makaamisesta” (saksan puhekielessä ”vögeln”, joka on johdettu sanasta ”Vogel” eli ”lintu”).


title: Joseph Süß Oppenheimer

text:
Süß Oppenheimerin matka juutalaisghetosta suuren valtion johtotehtäviin oli jo aikalaisten mielestä kiehtova, eivätkä mielenkiintoa ainakaan vähentäneet hänen kuolemantuomionsa eivätkä rikokset, joista häntä syytettiin. Jo hänen omana aikanaan ilmestyi pamfletteja, kertomuksia ja kuvia, jotka kertoivat hänen elämästään ja teloituksestaan. Süß Oppenheimerin hahmo on myöhemminkin innostanut useaakin kirjailijaa ja elokuvantekijää.
Vuonna 1827 ilmestyi Wilhelm Hauffin novelli ”Jud Süß”. Novelli perustuu pitkälti kuulopuheisiin ja kansantarinoihin, koska Süß Oppenheimerin oikeudenkäyntipöytäkirjat avattiin julkisuudelle vasta vuonna 1919. Vaikka Hauff suhtautuikin negatiivisesti juutalaisiin, hän tuomitsi novellissaan tuomion epäoikeudenmukaiseksi. Kuuluisaksi tuli Lion Feuchtwangerin romaani ”Jud Süß” (ilmestyi suomeksi vuonna 1929 nimellä ”Valta”) vuodelta 1925. Feuchtwanger saattoi käyttää tutkimustyössään oikeudenkäynnin pöytäkirjoja, joten hänen teoksensa on historiallisesti Hauffin novellia luotettavampi.


title: Joseph Süß Oppenheimer

text: Vuonna 1934 Lothar Mendes ohjasi englantilais-amerikkalaiselle tuotantoyhtiölle elokuvan ”Jew Suess”. Sen Süß Oppenheimer on amerikkalaistyylinen ”self made man”, joka raivaa tiensä ghetosta valtion huipulle ja haluaa vapauttaa kansansa sorron alta. Elokuva tulkitsee Süß Oppenheimerin siis positiiviseksi hahmoksi. Samalla se halusi vastustaa Saksassa nousseita kansallissosialismin rotuteorioita. Kansallissosialistinen Saksa kielsi elokuvan.


title: Joseph Süß Oppenheimer

text: Tunnettu on ennen kaikkea vuonna 1940 valmistunut Veit Harlanin ohjaama propagandaelokuva "Vallanhimo". Tämä kuvaa Süß Oppenheimerin vallan- ja rahanhimoisena juutalaisena, joka rikastuu muiden kustannuksella ja kahmii itsellensä valtaa. Samalla elokuva korostaa hänen himoaan vaaleisiin arjalaisiin naisiin. Elokuva kohotti Süß Oppenheimerin erääksi antisemitistisen propagandan keskeisistä hahmoista.


title: Ketonen & Myllyrinne

text: Ketonen & Myllyrinne on suomalainen sketsisarja. Sarjan ensimmäinen tuotantokausi esitettiin Sub-televisiokanavalla loka-marraskuussa 2006. Sarjan pääesiintyjinä ja käsikirjoittajina toimivat Kari Ketonen ja Ville Myllyrinne. Sivuosissa toimivat Ria Kataja, Pirjo Lonka ja Panu Vauhkonen. Sarjan on tuottanut Tuotanto Oy Säihky. Sarjasta julkaistiin promootiotarkoituksin kuusi sketsiä YouTube-sivustolla, jossa ne ovat saavuttaneet suosiota. Kokonaisia jaksoja voi katsoa myös MTV Katsomosta. Sarjan toinen tuotantokausi esitettiin tammi-maaliskuussa 2008 ja kolmas tuotantokausi syys-lokakuussa 2010.Kaikki kolme tuotantokautta on julkaistu DVD:llä. Sarjan ensimmäinen tuotantokausi julkaistiin DVD:nä 8. marraskuuta 2006. Toinen tuotantokausi julkaistiin 13. helmikuuta 2008.


title: Mefisto (sarjakuvahahmo)

text: Mefisto () on Marvel-kustantamon sarjakuvissa ja niiden johdannaisissa esiintyvä suunnattoman voimakas demoni. Mefiston ensiesiintyminen tapahtui "Silver Surfer" -lehden numerossa 3 (joulukuu 1968). Hahmon loivat Stan Lee (tarina) ja Sal Buscema (taide).


title: Mefisto (sarjakuvahahmo)

text: Mefisto on toisesta ulottuvuudesta kotoisin oleva demoni, jonka Infiniti-niminen olento loi aikakausia sitten. Mefistoa on usein virheellisesti luultu Saatanaksi tai muuksi raamatulliseksi paholaiseksi. Mefisto on kuitenkin kaikkein korkeinta mahdollista säätyä oleva demoni. Hän hallitsee omaa helvetillistä ulottuvuuttaan rautaisella kädellä.


title: Mefisto (sarjakuvahahmo)

text: Mefisto on lukuisia kertoja taistellut Marvel-universumin sankareita vastaan, ennen kaikkea Tohtori Outoa ja Hopeasurffaria. Mefisto itse pitää itseään Raamatun Saatanana. Hän tekee sopimuksia kuolevaisten kanssa, joiden seurauksena ihmisen sielu usein joutuu ikuisiksi ajoiksi vangiksi Mefiston ulottuvuuteen. Varsinkin erityisen puhtaat sielut kiinnostavat Mefistoa.


title: Mefisto (sarjakuvahahmo)

text: Kauan sitten Mefistolla oli verinen kilpailusuhde toisen voimakkaan demonin, Zarathoksen kanssa. Ovelan juonen avulla Mefisto solmi sopimuksen erään nuoren prinssin kanssa, josta myöhemmin tuli Centurious, Sieluton Mies. Yhdessä Mefisto ja Centurious iskivät Zarathoksen alas, jonka jälkeen Mefisto vangitsi voimakkaan demonin kuolevaisten ruumiiden sisään. Koska Zarathoksella oli yhteys muinaisiin Koston Henkiin, Mefisto yritti pakkomielteenomaisesti löytää medaljongin, jonka sisällä Koston Henkien olemus uinui.


title: Mefisto (sarjakuvahahmo)

text: Mefisto saikin selville, että medaljongi oli erään Kale-nimisen perheen hallussa. Kalen suvun jäsenet piilottekivat palasia medaljongista sielussaan. Lopulta 1700-luvulla Mefisto juonitteli suvun hullun jäsenen, Pastor Kalen kanssa tämän pojan, Noblen sielusta. Nämä tapahtumat johtivat lopulta Aaveajajan syntymiseen.


title: Mefisto (sarjakuvahahmo)

text: Läpi historian Mefisto on vainonnut henkisessä elämässään eksyneitä tai vallanhimoisia yksilöitä. Euroopassa hän auttoi joukkoa mystikkoja saavuttamaan kuolemattomuuden vastineeksi säännöllisistä sielu-uhreista (ryhmä tultiin nykyaikana tuntemaan nimellä Mys-Tech). Mefisto oli myös demoni, joka korruptoi kapteeni Joost van Straatenin. Mefisto oli myös mukana natsien toiminnassa toisen maailmansodan aikana.


title: Mefisto (sarjakuvahahmo)

text: Viime aikoina maapallon supersankarit ovat alkaneet yhä enemmän kiinnostaa Mefistoa. Varsinkin Hopeasurffarin puhdas henki kiinnostaa häntä. Erään kerran Mefisto yritti turmella Surffarin voimalla ja fyysisillä nautinnoilla, tarjoten jopa tämän kuollutta rakastettua Shalla-Balia vastineeksi Hopeasurffarin sielusta. Surffari ei kuitenkaan suostunut demonin hunajaisiin lupauksiin. Tappiostaan raivostuneena Mefisto on useasti vainonnut juuri Surffaria.


title: Mefisto (sarjakuvahahmo)

text:
Mefisto on myös demoni, joka vangitsi Victor von Doomin äidin hengen ulottuvuuteensa. von Doom onkin useasti yrittänyt vapauttaa äitinsä sielun, mutta vasta aivan viime aikoina ja Tohtori Oudon avustuksella Doom onnistui tehtävässään
. Mefisto iski pian tämän jälkeen Thoria vastaan demonisen Darkothin avulla, mutta Thor tuhosi Darkothin tämän omalla suostumuksella.
Myös Ihmeneloset ovat saaneet tuta Mefiston raivon. Demonologi Elspeth Cromwellin kutsuttua Mefisto ulottuvuuteemme demoni kaappasi Reed ja Susan Richardsin, samaten näiden pojan, Franklinin. Franklinin valtavat voimat kuitenkin tuhosivat Mefiston ja vaikkei demoni kuollutkaan, hän heikentyi huomattavasti . Hän sai viekkaudella koottua viisi olemuksensa palasta ja oli jälleen voimissaan. Tämä kuitenkin johti Purppuranoidan ja Visionin kahden lapsen tuhoutumiseen. Lapset olivat todellisuudessa Mefiston olemuksen palasia, jotka Purppuranoita oli alitajuisesti loitsinut lapsikseen.


title: Mefisto (sarjakuvahahmo)

text: Myöhemmin Mefisto joutui vastakkain asgardilaisen kuoleman jumalattaren Helan kanssa, joka oli varastanut sieluja, joita Mefisto piti ominaan. Ovelan juonen avulla Thor vannoi, että seisoisi aina Helan julmien suunnitelmien tiellä. Mefisto oli onnistunut suunnitelmassaan pysäyttää Helan laajennuspyrkimykset.


title: Mefisto (sarjakuvahahmo)

text: Hoideltuaan asgardilaisen vastustajansa Mefisto etsi lisää keinoja laajentaa voimiaan. Jumalvoimaisen Tuonpuoleisen saapuessa maapallolle, Mefisto yritti käännyttää tätä pahuuteen usuttamalla Zarathoksen Hämähäkkimiehen kimppuun ja näin kokeilemalla sankarin moraalia.


title: Mefisto (sarjakuvahahmo)

text: Yritys epäonnistui, mutta seuraava uhri, Galactuksen apuri Nova alkoi toimia Mefiston toimien ansiosta entistä verenhimoisemmin työssään. Huomattuaan tämän itse Galactus puuttui tapahtumiin Hopeasurffarin kanssa. Universumi järkkyi kahden voimakkaan olennon ottaessa yhteen, mutta lopulta Galactus seisoi voittoisana pahoin piestyn Mefiston yläpuolella.


title: Mefisto (sarjakuvahahmo)

text: Pirullinen demoni ei kuitenkaan luovuttanut, vaan etsi lisää valtaa Thanoksen kautta. Thanos piti tuolloin hallussaan Ikuisuuden Rautahanskaa, jonka Mefisto toivoi saavansa varastettua tilaisuuden tullen. Yritys epäonnistui karkeasti.


title: Mefisto (sarjakuvahahmo)

text: Pian tämän jälkeen Mefiston onnistui varastaa kaikki-isä Odinin sielu tämän maatessa Odinunessa. Loki otti tällöin Odinin paikan tämän ruumiissa, mutta Odinin onnistui palata takaisin ruumiiseensa. Mefisto ottikin Lokin sielun maksuksi toimistaan – tämä oli ollut Mefiston tavoite kaiken aikaa. Kuukausien kidutuksen ja tuskien jälkeen Loki pakeni viimein Mefiston ulottuvuudesta.


title: Mefisto (sarjakuvahahmo)

text: Tämän jälkeen Mefisto iski yhteen kilpailijansa Satannishin kanssa ja Kostajat yrittivät pysäyttää tilanteen. Taistelun kuluessa Mefisto murhasi brutaalisti Matkijalinnun. Myöhemmin Mefisto manipuloi Hellcatin tuhoamaan Satannishin.


title: Mefisto (sarjakuvahahmo)

text: Mefisto kuitenkin arvostaa kuolevaisten voimaa, jota nämä ammentavat perheiltään ja ystäviltään. Niinpä demoni loi mystisesti kaksi lasta itselleen: pojan nimeltään Mustasydän (jonka Mefisto katsoi arvolliseksi perimään valtaistuimensa) ja tyttären nimeltään Mefista. Mefista tulisi myöhemmin julistamaan sodan Tohtori Oudolle, mutta Mustasydän kamppaillessaan identiteettikriisinsä parissa haastoi Daredevilin ja myöhemmin Aaveajajan (Dan Ketch).


title: Mefisto (sarjakuvahahmo)

text: Mefisto yritti opettaa pojalleen tapoja hallita helvettiä, mutta lopulta Mustasydämen kunnianhimo alkoi lähennellä hänen omaansa ja niin isä sekä poika kääntyivät toisiaan vastaan. Taistelu päättyi Mustasydämen voittoon, mutta tämä menetti valtaistuimensa pian Noble Kalelle ja tätä kautta Mefistolle.


title: Mefisto (sarjakuvahahmo)

text: Noustuaan jälleen kerran valtakuntansa herraksi Mefisto alkoi etsiä lisää sieluja ja yritti saada itselleen Mustan Pantterin sielun. Yritys epäonnistui voimakkaiden ja lukemattomien Pantterisielujen miltei tuhotessa hänet.


title: Mefisto (sarjakuvahahmo)

text: Mefisto on yliluonnollisen voimakas olento jopa Marvel-universumin mittapuilla. Siksi onkin epävarmaa, voiko konventionaalisia seksuaalisuuskäsitteitä soveltaa häneen. Mefisto on kuitenkin menneisyydessään omaksunut myös naispuolisten olentojen hahmoja esimerkiksi vietellessään Hopeasurffaria, joten ihmisten standardeilla olentoa tulisi pitää vähintään transsukupuolisena. Paholainen on myös itse kommentoinut asiaa Everett Rossin kysyessä tältä onko Mefisto homoseksuaali. Mefisto vastasi tähän: ”En. Ainakaan en tänään.”